13 Cara Didikan Abi Dan Che Sehingga Kami 8 Beradik Menjadi Orang ‘Berisi’

Ramai yang bertanya apa yang ibu bapa kami lakukan sehingga kami boleh lakukan kerja gila seperti hari ini.

Abang aku menjadi satu-satunya rakyat Malaysia yang berada di Gaza. Palestin. Beliau membuka NGO bernama From Gaza With Love untuk membantu rakyat di sana. Bayangkan, Palestin yang negaranya begitu dan abang aku tinggal seorang diri di sana.

Dan untuk yang terkini, beliau membuat satu lagi keputusan yang lebih gila apabila mengahwini seorang janda Palestin beranak lima ketika lelaki seusianya mengimpikan anak dara cantik jelita.

Aku membuka sebuah NGO bernama Tangisan Syria Di Bumi Jordan untuk membantu pelarian Syria yang berhijrah ke Jordan. Dan untuk yang terkini kami sudah mempunyai sebuah sekolah yang menempatkan hampir 120 orang kanak-kanak pelarian.

Kami menjaga 7-8 buah kem yang menempatkan hampir 300 buah keluarga. Dan kami sudah mengagihkan mungkin lebih sejuta ringgit sumbangan orang ramai sejak ditubuhkan pada 2013.

Tidak. Ini bukan post untuk berbangga diri. Post ini hanya sekadar untuk berkongsi. Terutama kepada ibu yang sedang membesarkan anak atau remaja yang bakal berumah tangga.

Ada yang bertanya kalau-kalau Abi (panggilan kami kepada ayah) atau Che (panggilan kami kepada ibu) ada memberi kami 8 beradik sebarang vitamin semasa kami kecil.

Seingat aku, Che dan Abi tidak pernah memberi sebarang vitamin. Masa bayi atau sebelum tadika, aku tidak pasti.

Tetapi ada beberapa perkara yang Che dan Abi gariskan semasa kami kecil sehingga kami menjadi seperti yang hari ini.

Abi pernah sekali memotong wayar tv apabila kami lewat solat Maghrib kerana menonton kartun Doraemon. Ya, Abi juga yang membaikinya, tetapi kami tidak lagi menonton tv pada waktu Maghrib sejak peristiwa itu.

Che tidak pernah bosan bertanyakan kami tentang solat sebanyak lima kali sehari.

Tv hanya boleh ditonton apabila sudah solat dan kerja sekolah sudah disiapkan. Biasanya kami boleh menonton tv selama sejam atau sejam setengah sehari.

Astro dipasang di rumah kami agak lewat. Apapun, kami lebih enjoy menonton beramai-ramai cerita P. Ramlee misalnya.

Oh ya. Tv diletakkan di dalam bilik Che dan Abi. Jadi yang tidak selesai kerjanya tidak boleh masuk semasa orang lain menonton. Tidak ada juga yang berpeluang curi-curi menonton tv pada waktu tengah malam.

Kami dibenarkan bermain komputer apabila semua kerja sudah beres. Satu kertas jadual masa untuk kami bermain komputer akan dibuat.

Setiap orang yang ingin bermula bermain komputer perlu menulis jam berapa dia mula, dan apabila selesai sejam, kertas akan ditanda menandakan masa untuk hari itu sudah habis.

Kalau Abi terjumpa komik tersebut di mana-mana, ianya akan dibuang serta-merta.

PS1? PS2? PS3? PSP? Hanya berjumpa di dalam mimpi. Sedangkan tv pun kadang-kadang perlu dipegang aerialnya untuk mendapat siaran yang elok ketika Astro masih belum dipasang.

Che dan Abi juga cukup tidak suka kalau kami ke rumah kawan untuk bermain permainan di atas.

Itupun telefon turun temurun daripada generasi sebelah atas.

Telefon yang diberi biasanya kerana kami tinggal di asrama. Untuk mudah kami menghubungi Che dan Abi di rumah.

Bukan telefon mahal. Tetapi yang tidak ada warna, jauh sekali boleh main internet.

Oh ya. Salah seorang daripada kami tidak pernah mati kerana tidak mempunyai telefon bimbit.

Yang bergaduh akan cepat disuruh berpeluk dan bermaafan.

Biasanya kami akan tergelak apabila disuruh memeluk begitu. Acah-acah gelilah katakan.

Panggilan abang atau kakak kepada adik beradik yang lebih tua adalah wajib. Kalau hanya panggil nama, anda tidak akan dilayan.

Malah dari dulu sehingga sekarang, kami 8 beradik tidak pernah menggunakan kata ganti nama ‘aku, kau’ sesama kami.

Dan kami wajib berada di rumah sebelum jam 7.00 malam. Cubalah balik pada jam 7.01 malam. Biasanya Che atau Abi akan menunggu di depan pintu dengan rotan.

Atau lebih teruk. Kami akan duduk di luar sampailah dibenarkan masuk. Biasanya selepas Isyak. Oh ya, esoknya kami akan grounded.

Grounded atau denda tidak boleh keluar rumah sehingga dimaklumkan adalah perkataan paling ngeri yang keluar dari mulut Che suatu ketika dahulu. Sesiapa yang grounded hanya mampu melihat adik beradik yang lain keluar bermain dari celahan pagar.

Takut akan grounded juga menyebabkan kami banyak berhati-hati untuk tidak membuat silap di dalam kehidupan seharian.

Kami akan ditanya ke mana kami pergi. Dengan siapa kami pergi, apa yang akan dilakukan di sana dan bila akan balik.

Jadi Che dan Abi tahu dengan siapa kami berkawan.

Terbiasa meminta izin sebelum keluar ini kekal sehingga sekarang.

Tidak kira sama ada balik raya, atau sekadar open house. Hasilnya, kami adik beradik mengenali dengan baik hampir kesemua waris, baik di sebelah Abi atau sebelah Che.

Nak duduk di rumah juga? Silakan. Tetapi kad Astro akan dibawa atau disorok.

Abi tidak pernah lupa memberi aku seringgit dua pada setiap hari jumaat untuk dimasukkan ke dalam tabung.

Che dan Abi tidak pernah gagal untuk memberi kami syiling di pasar malam untuk diberi kepada peminta sedekah.

Malah kucing yang datang ke meja makan kami sekeluarga biasanya akan mendapat rezeki.

Kucing hanya akan dihalau jika kedua kakinya sudah naik ke atas kerusi kakak sulung yang takut akan makhluk tersebut.

Kami diajar untuk berterima kasih kepada pakcik-pakcik yang bekerja mengutip sampah. Menutup hidung apabila nampak mereka adalah sangat tidak sopan.

Penjual karpet atau makcik jual keropok tidak pernah dihalau. Malah sesiapa sahaja yang datang mengetuk pintu rumah biasanya akan disediakan air selepas seharian mereka berpanas mencari rezeki. Tidak kira sama ada yang datang adalah pemotong rumput atau kanak-kanak yang bekerja meletakkan kertas iklan di rumah-rumah.

Cuma sekarang perlu lebih berhati-hati akibat manusia semakin ramai yang berpura-pura.

Ada sahaja lauk yang dibungkus oleh Che dan kami akan bergilir mengetuk pintu memberi kepada jiran-jiran.

Biasanya juga, akan ada orang yang datang ke rumah kami mengadu masalah. Kami akan curi-curi dengar dari sebelah dalam. Che dan Abi akan cuba juga untuk membantu semampu mungkin.

Abi boleh sahaja memilih untuk bertukar-tukar kereta mewah, atau membeli rumah idaman beliau. Tetapi Abi lebih suka menggunakan Satria atau Mercedes lamanya untuk membawa kami berjalan-jalan. Dan kadangkala kami sepuluh beranak bergerak menaiki dua kereta kerana tidak muat.

Masa Abi juga banyak dihabiskan dengan anak-anak walaupun Abi sibuk. Jarang atau rasanya tidak pernah Abi keluar melepak di kedai mamak sehingga lewat malam. Selepas solat biasanya kami sekeluarga akan bersembang. Juga semasa makan. Bahkan jika keluar makan di luar juga, kami banyak berkomunikasi.

Aku tahu, ini mungkin hanya 10% peratus daripada keseluruhan yang Che dan Abi terapkan kepada kami. Tetapi ini adalah antara yang aku ingat. Dan aku akan cuba untuk terus berkongsi, insya Allah.

Aku tidak tahu sama ada ianya masih relevan untuk generasi hari ini, tetapi apa yang pasti, inilah didikan yang menjadikan kami 8 beradik menjadi manusia berisi.

Didikan luar biasa akan menghasilkan generasi yang luar biasa. Dan begitulah juga sebaliknya.

16 Ogos 2016.
Dalam bas nak balik kampung.


DidikTV KPM Bantu Meningkatkan Akses Pendidikan Berkualiti Buat Pelajar

Kita sedia maklum pandemik COVID-19 yang melanda negara kini telah memberi impak yang besar kepada para pelajar terutamanya dalam proses pengajaran dan pembelajaran.

Perdana Menteri, Tan Sri Muhyiddin Yassin hari ini melancarkan saluran khusus TV pendidikan, DidikTV Kementerian Pendidikan Malaysia (KPM) bagi membantu pelajar yang tidak mempunyai akses internet yang mencukupi untuk mengikuti kaedah PdPR pada waktu sukar ini.

Ini juga dapat menerapkan nilai murni dan mewujudkan masyarakat bermaklumat. Saluran DIDIK TV KPM ini akan menjadi platform memperkasakan budaya ilmu.

Bagi pengetahuan ibu bapa dan anak-anak, ini merupakan kali pertama KPM memperkenalkan saluran khusus TV Pendidikan dengan pengisian bermula dari jam 7 pagi hingga 12 tengah malam setiap hari.

Ini juga merupakan usaha berterusan KPM dalam meningkatkan akses kepada pendidikan berkualiti bagi semua murid di seluruh negara. Jadi, ibu bapa bolehlah meluangkan masa untuk menonton DidikTV bersama anak-anak anda.

Apa yang menarik tentang DidikTV, ia dapat membantu menyelesaikan masalah PdPR terutama buat anda yang tinggal di kawasan pedalaman dan mempunyai masalah kemudahan peranti serta internet.

DidikTV juga menyediakan kandungan yang lebih menyeluruh dan mampu membantu guru yang kurang mahir dalam aspek teknologi terkini.

Bukan itu sahaja, DidikTV juga akan menyiarkan program-program berteraskan kurikulum dan kokurikulum KPM.

Antaranya berita mengenai dunia pendidikan dari peringkat pra sekolah hingga tingkatan 6, program bercorak didik hibur (edutainment) serta kandungan yang dihasilkan oleh murid.

Selain itu, kandungan pembelajaran sepanjang hayat yang memberi fokus kepada nilai-nilai murni dan pembangunan karakter murid juga akan disiarkan.

Bagi tenaga pengajar pula, mereka terdiri daripada guru-guru berpengalaman dalam bidang masing-masing supaya kualiti pengajaran yang disampaikan kepada murid adalah pada tahap terbaik.

Perdana Menteri, Tan Sri Muhyiddin Yassin berkata, “Saya percaya dan yakin ramai dalam kalangan warga pendidik kita mempunyai kemahiran dan kepakaran menyampaikan kandungan pembelajaran secara kreatif.” Ia sekaligus akan menjadikan standard pengajaran yang sama di seluruh negara.

Program ini juga membantu para pelajar terutamanya calon peperiksaan Sijil Pelajaran Malaysia (SPM) yang akan mula menduduki peperiksaan pada minggu hadapan dengan slot ‘Road to Success SPM 2020’.

Ibu bapa serta anak-anak di rumah tidak perlu risau lagi ya? Anda boleh terus tonton dan alami PdPR dengan lebih efektif melalui saluran khusus DidikTV di ntv7.

Selain itu, jangan lepaskan peluang anda untuk sertai pertandingan Tonton, Rakam & Kongsi!

Nak tahu lebih lanjut, anda lihat gambar di bawah ini dan ikut sahaja langkah penyertaannya. Selamat mencuba dan selamat belajar semua.

Media Prima dalam satu kenyataan berkata tiada perubahan kepada pemilikan Natseven TV Sdn Bhd (ntv7) dan ia juga tidak berhenti operasi seperti tanggapan sesetengah pihak. Baca lagi pada pautan di bawah.

ntv7 Masih Terus Beroperasi Dan Tidak Ada Perubahan Pemilikan, Kata Media Prima

Teruja Menanti Pelancaran DidikTV, Ibu Bapa Pelajar Harap Proses PdPR Lebih Berkesan Dan Progresif


25,000 Orang Berkumpul Di Bangladesh, ‘Doa’ Supaya Dunia Selamat Daripada COVID-19

Sesi upacara keagamaan telah berlangsung di Bangladesh melibatkan jumlah yang besar pada Rabu (18 Mac) bertujuan untuk berdoa minta dunia dijauhkan dari wabak COVID-19.

Ketua Polis Tempatan, Tota Miah menyatakan sekitar 10,000 muslim berkumpul di lapangan terbuka di bandar Raipur di selatan Bangladesh untuk berdoa bagi minta disembuhkan dari wabak yang telah menyerang hampir 100,000 orang di seluruh dunia.

“Mereka mengadakan solat selepas subuh untuk membebaskan negara daripada coronavirus,” kata Miah seperti yang dipetik di The Star.

Dilaporkan pengunjung yang hadir mencapai 25,000 orang dan acara ini tidak mendapat kebenaran daripada pihak berkuasa.

When we all are told to stay home and avoid crowds of more than 10 people, 25,000 people performed a prayer named Khatme Shifa (Six Quranic Verses of Healing) to fight the pandemic Covid-19 at Lakshmipur's Raipur in Bangladesh. Stupid people never learn! pic.twitter.com/K3XpAByp7r

— taslima nasreen (@taslimanasreen) March 18, 2020

Bangladesh telah menutup sekolah dan meminta penduduk tempatan untuk mengelakkan perhimpunan besar dalam usaha untuk menghentikan penyebaran wabak penyakit.

Beberapa foto telah dikongsikan di media sosial. Terdapat juga komen yang mengkritik himpunan secara besar-besaran tersebut.

“Tidak boleh dipercayai bagaimana mereka melakukannya tanpa memberitahu polis? Mereka akan bertanggungjawab jika ada apa-apa yang berlaku kepada rakyat di rantau ini,” tulis Abdur Rahman di Facebook.

Semalam kita dikejutkan dengan himpunan tabligh di Indonesia dengan jumlah yang sama besar, namun dilaporkan bahawa himpunan tersebut telah dibatalkan.

Terdahulu situasi sama terjadi di Malaysia dengan kira-kira 16,000 jemaah tabligh berhimpun di antara 27 Februari hingga 1 Mac lalu. Akibat daripada itu, lebih 500 mangsa COVID-19 di Malaysia datang daripada himpunan yang berlaku di Masjid Sri Petaling tersebut.

Untuk bacaan lanjut mengenai COVID-19, klik pautan di bawah.

Acara Himpunan Tabligh Di Indonesia Batal, Semua Peserta Akan Dikuarantin

Netizen ‘Luah Perasaan’ Tentang Perniagaan Mereka Yang Terkesan Kerana COVID-19


DidikTV KPM Akan Mula Bersiaran 17 Februari, Bakal Beri Manfaat Besar Buat Pelajar

Kementerian Pendidikan Malaysia (KPM) bakal memperkenalkan semula saluran khusus TV Pendidikan yang akan mula bersiaran 17 Februari ini dengan dikenali sebagai DidikTV KPM.

Saluran itu ke udara setiap hari dari pukul 7 pagi hingga 12 tengah malam dan dijadual dilancarkan secara rasmi oleh Perdana Menteri, Tan Sri Muhyiddin Yassin pada hari pertama bersiaran jam 8.00 pagi.

“Saluran ini adalah usaha berterusan dalam meningkatkan akses pendidikan berkualiti bagi semua murid seluruh negara,” kata kenyataan dari KPM.

A post shared by Dr. Radzi Jidin (@radzi.jidin)

Justeru itu, Angkatan Bersatu Anak Muda (ARMADA) Parti Pribumi BERSATU Malaysia menzahirkan rasa tahniah buat Menteri Kanan Pendidikan, Datuk Dr. Radzi Jidin atas inisiatif dan kesungguhan beliau yang sedikit sebanyak telah berjaya menyelesaikan salah satu permasalahan besar terkait Pengajaran dan Pembelajaran di Rumah (PdPR).

Langkah proaktif yang telah diambil pihak beliau menerusi Kementerian Pendidikan Malaysia bagi memastikan salah satu siaran televisyen iaitu NTV7 mencapai taraf ‘saluran khas’ yang semata memfokuskan kepada pembelajaran di peringkat sekolah.

DidikTV bakal menjadi satu lagi saluran pembelajaran di samping beberapa lagi saluran yang turut menyediakan waktu penyiaran (airtime) secara percuma bagi tujuan PdPR antaranya TV OKEY RTM, ASTRO TUTOR 601 & 602.

A post shared by #KementerianPendidikanMalaysia (@kempendidikan)

Semestinya segala penghargaan wajar diberikan kepada Dr. Radzi Jidin atas segala usaha dan perbincangan demi perbincangan sehingga DidikTV KPM termeterai.

Sebelum ini, pihak ARMADA melalui kenyataan Ketua ARMADA Nasional, Wan Ahmad Fayhsal bertarikh 23 Februari 2021 telah mencadangkan untuk siaran Pendidikan dipertingkatkan mengambilkira inisiatif KPM melalui pewujudan TV Pendidikan telah dimulakan sejak 6 April 2020 iaitu bulan seterusnya sejurus perlaksanaan PKP yang pertama.

Oleh itu, ARMADA memandang kejayaan Dr. Radzi Jidin dan pasukan KPM mempertingkatkan waktu siaran sekaligus menjadikan NTV7 sebagai saluran khusus TV Pendidikan (DidikTV) adalah langkah yang paling baik dalam menyelesaikan masalah utama pelajar terkait PdPR seperti kekurangan peranti, gajet atau data internet.

DidikTV KPM boleh ditonton secara percuma menerusi saluran 107 di platform MYTV atau siaran TV satelit berbayar Astro saluran 147 dan juga siaran kabel UnifiTV di saluran 107.

Sejak 27 Januari lalu, calon SPM terlebih dahulu menerima manfaat daripada sesi pembelajaran menerusi slot program tambahan TV Pendidikan oleh KPM. Baca lagi pada pautan di bawah.

KPM Tambah Slot Program TV Pendidikan Di [email protected] khusus Untuk Calon SPM

Bagaimana Kementerian Pendidikan Malaysia Hadapi Cabaran COVID-19 Dengan Penuh Profesional


Didirikan Di Atas Bekas Tapak Kandang Babi, Kilang Fucuk Kotor Di Pulau Pinang Dikompaun RM8,500

Sebuah kilang perusahaan kulit tofu kering atau lebih dikenali sebagai fucuk di Sungai Jawi, Penang telah dikenakan sebanyak lima kompaun berjumlah RM8,500 setelah mendapati tahap kebersihan kilang tersebut tidak menepati syarat yang ditetapkan.

Menurut laporan terbitan The Star, Pegawai Kesihatan Bahagian Keselamatan dan Kualiti Makanan (BKKM) Jabatan Kesihatan Negeri Pulau Pinang, Mohd Wazir Khalid berkata, serbuan dijalankan berikutan hasil risikan dan pemantauan dari pihaknya sejak tiga minggu yang lalu.

“Hasil siasatan telah mendapati empat perusahaan itu beroperasi memproses fucuk antara lapan hingga 40 tahun lalu tanpa lesen daripada pihak berkuasa tempatan (PBT).

“Melalui semakan, kesemua premis itu dibuka secara berperingkat di atas tanah berstatus pertanian yang ia tidak sepatutnya wujud walaupun ia tanah sendiri, apatah lagi tidak mendapat kebenaran daripada PBT memandangkan mahu membina premis berasaskan makanan,” jelas beliau.

Bukan itu sahaja, kesemua premis berkenaan didapati didirikan di atas bekas tapak kandang babi sekaligus menyebabkan kawasan berkenaan dihurung lalat bahkan terdapat bangkai seekor kucing yang terletak beberapa meter dari tempat pengeringan fucuk tersebut.

Malah turut membimbangkan apabila terdapat haiwan seperti anjing dan kucing dibiarkan berkeliaran di dalam premis tersebut menyebabkan tahap kebersihan diabaikan.

Berikutan kesalahan berkenaan pihaknya telah mengeluarkan amaran serta lima kompaun mengikut Peraturan 32 Akta Makanan 1983 ke atas pemilik premis terbabit yang berjumlah RM8,500.

“Kami turut memberi amaran serta nasihat kepada semua pemilik premis supaya mengambil tindakan pembersihan segera berikutan produk fucuk itu kerana ia bukan sahaja dipasarkan di kedai-kedai runcit sekitar Pulau Pinang bahkan juga memasuki Kedah.

“Pada masa yang sama kami berharap pihak berwajib turun bagi memantau premis seperti ini yang beroperasi tanpa lesen serta terletak di kawasan kelapa sawit dan ternakan ayam tanpa kebenaran,” katanya.

Pemeriksaan akan dilakukan dalam tempoh masa tiga minggu dan jika tahap kebersihan premis tersebut masih di dalam keadaan kotor, pihak tersebut akan mengeluarkan notis di mana kilang tersebut akan diarahkan tutup di bawah Seksyen 11 Akta Makanan 1983.

Di samping itu, produk fucuk yang dikeluarkan daripada empat label berbeza itu didapati tiada logo halal pada plastik pembungkusan.

Baca kembali perkongsian kami mengenai Restoran Anuar yang diarahkan tutup kerana didapati kotor dan tidak selamat melalui pautan di bawah.

Didapati Kotor Dan Tidak Selamat, Restoran Anuar Kari Kepala Ikan Bangsar Diarah Tutup

Lantai Kotor Dan Berkerak, Kilang Roti Ini Diarah Tutup Kerana Guna Sumber Air Dari Tandas


Diekori Myvi Elak Bayar Tol, Lelaki Ini Kongsi Detik-Detik Sebelum Kejadian Di LPT

Sejak pagi tadi tular sebuah rakaman video tular yang memaparkan kejadian sebuah Perodua Myvi yang cuba untuk mengelak daripada membayar tol di media sosial.

Video berkenaan dimuat naik sendiri pemilik kenderaan yang hampir menjadi mangsa ‘cucuk’ itu selepas menyedari cubaan yang dibuat Perodua Myvi yang berada di belakangnya ketika itu.

Bercakap kepada The Vocket, pemilik video dan kereta yang diekori itu, Kamazuki Junuh menjelaskan dia mula menyedari cubaan Perodua Myvi itu apabila ianya terlebih dahulu cuba mengekori kereta lain di lorong bersebelahan sejurus sebelum kejadian itu.

Kejadian yang dirakam itu menurutnya berlaku ketika beliau dalam perjalanan dari Kuantan menghala ke Kelantan ketika menggunakan Lebuh Raya Pantai Timur (LPT).

“Sebelum itu dia dan kawan dia (sebuah lagi kereta) beratur belakang sebuah kereta di lorong manual yang mempunyai jurutol.

“Tiba tiba bila saya masuk lorong sebelah, Myvi pindah ke belakang saya. Bila saya nampak kawan dia yang naik Jazz tak bayar tol, cucuk belakang satu kereta ini baru saya perasan dia nak tumpang saya.

“Jadi saya slow slow gerak dan dia memang ikut rapat dekat belakang,” kongsi beliau.

Menyedari cubaan licik Myvi berkenaan, dia kemudiannya membuat keputusan untuk memberhentikan kenderaanya selepas melepasi palang tol dan bersemuka dengan pemandu Myvi berkenaan.

Selepas beberapa saat menunggu, Perodua Myvi berkenaan menurutnya berundur sebelum beralih untuk menggunakan lorong tol yang lain.

Walaupun cuba mengelakkan diri, namun beliau kemudiannya membuat keputusan untuk berhadapan sendiri dengan pemandu Perodua Myvi berkenaan seperti yang dalam video tular sebelum ini.

Walaupun situasi dalam video berkenaan kelihatan sedikit tegang, namun beliau menjelaskan ianya berakhir dengan baik.

Jelasnya, kejadian tersebut juga tidak berpanjangan namun tidak dirakam kamera seperti yang dikongsikan sebelum ini.

Mengakhiri perbulaannya dengan pihak kami, Kamazuki juga berharap agar kejadian mengelak untuk membayar tol ini tidak terus berlaku dalam kalangan masyarakat.

Walaupun perkara itu kelihatan kecil namun perbuatan dan sikap yang ditunjukkan individu-individu ini mencerminkan sikap tidak menjaga amanah dalam diri mereka.

“Harap jangan lah buat benda macam ini. Memang bukan tol saya punya.

“Tapi sikap tak amanah macam ini mak ayah kita tak pernah ajar. Sedih mereka kalau tahu kita buat macam ini,” katanya.

Baca juga pesanan daripada lelaki ini kepada segelintir kumpulan berbasikal yang menggunakan jalan raya melalui pautan di bawah.

‘Mengalah Sahaja Daripada Binasa’- Pelari Ini Kongsi Pesanan Buat Geng Basikal Yang Masih Degil

Nekad Dan Berani, Pasangan Ditangkap Larikan Honda Civic Milik Pasukan Polis

Bukan Satu Tetapi Dua Kemalangan Berpunca Daripada Perodua Kelisa Melawan Arus


‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen

Bayangkan anda sedang memandu dan tiba-tiba ada kereta mengekori anda, apa yang anda akan lakukan? Tidak semua orang mampu bertenang apabila berdepan dengan situasi tersebut.

Terbaharu, seorang pengguna TikTok @nurfaatihahmaisarah telah berkongsi sebuah video memaparkan detik cemas yang dialaminya apabila dia dan rakannya diekori rapat sebuah kereta di Jalan Kuching, Kuala Lumpur. Menerusi video tersebut, dapat dilihat Faatihah dan rakannya panik apabila menyedari keadaan tersebut.

YANG LALU JALAN KUCHING PLEADE HATI HATI! KALAU KENA MACAMNI PLEASE JANGAN BERHENTI! ORANG KALAU NAK BUAT JAHAT DIA TAK FIKIR APA! #fyp

♬ original sound – NurFaatihahmaisarah – NurFaatihahmaisarah

Malah, kereta itu bukan sahaja mengekori kereta mereka tetapi juga turut menggunakan lampu tinggi dan menganggu penglihatan mereka. Mereka bernasib baik apabila ada pemandu lori yang baik hati mahu membantu mereka dengan menjauhkan kereta tersebut daripada mereka.

Menurut Faatihah mengatakan mereka yang panik ketika itu tidak terfikir mahu memandu ke balai polis terdekat atau menghubungi polis. Tambahnya, nombor plat kereta tersebut diingatinya dan mungkin akan membuat laporan polis hari ini. Video tersebut turut mendapat perhatian netizen.

Rata-rata netizen yang melihat video tersebut menzahirkan rasa bimbang dan berharap kejadian ini menjadi pengajaran kepada orang ramai agar tidak berhenti jika berdepan dengan perkara sama dan terus ke balai polis terdekat.

Malah, para netizen juga mengatakan bahawa untuk lebih selamat haruslah keluar bersama rakan dan berharap pelaku itu dapat disiasat kerana tindakannya membahayakan pengguna jalanraya. Rata-rata netizen juga bersyukur kerana Faatihah dan rakannya selamat.

Tahukah anda bahawa ada wanita pernah berkongsi dirinya diganggu di stesen minyak? Klik pautan di bawah untuk ketahui lanjut.

‘Nasib Baik Kunci Pintu’- Wanita Ini Kongsi Detik Cemas Selepas Kereta Dihalang Di Stesen Minyak

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen


Bagaimana Teh Hijau Bantu Saya Hilang 10kg Dalam Masa 2 Bulan

Benda ni antara yang saya amalkan sepanjang saya diet 2 bulan ni. Yup! Hari ni genap 2 bulan saya mula diet. Dah dapat turun 10kg tanpa sebarang supplement. Diet kurang kalori.

Saya makan nasi, makan ayam, makan ikan, makan sayur, makan spegeti. Makan je, tapi saya kurangkan pengambilan dia. Memang tinggal air bergula kecuali masa cheat day.

Saya tak pasti betul ke tak dari segi saintifik. Tapi saya rasa sendiri, bila saya amalkan minum teh hijau ni, perut tak masuk angin, tak sebu dan tak kembung sepanjang diet saya ni.

Okay kejap. Saya Google dulu. Tak sah kalau tak pakai skil menggoogle saya yang hebat sejak azali ni. Haha! Jadi, teh hijau ni katanya kalau kau amalkan dia setiap hari:

4. Sekaligus, dapat turunkan berat badan.

Sila cuba kepada yang tengah diet. Yang saya buat ni memang air teh hijau kosong. Tak ada gula, tak ada susu. Mula-mula rasa memang tak sedap. Lama-lama tak sedap jugak. Eh!

Saya pakai dua jenama teh hijau jenis uncang. Uncang jelah. Senang nak buat, kan. Sehari saya pakai 2-3 uncang saja. Biasa satu uncang, saya pakai 2 round sebab nak jimat.

1. Ahmad Tea Jasmine Green Tea 25 teabags harganya RM4.40 saja. (Sedap)

2. Boh Green Tea 50 Teabags harganya RM9.40 saja. (Kurang sedap)

Doakan saya dapat turun lagi beberapa kilo untuk sama berat macam masa saya zaman bujang. Jaga kewangan, bagus untuk miliki aset. Jaga kesihatan, bagus kerana badan adalah aset.

Sebelum ini hari-hari cerita pasal pengurusan kewangan dan pelaburan hartanah. Hari ni buang tebiat sikit cerita pasal pengalaman turun berat badan pula. Lantaklah.

Kalau jumpa saya kat luar dan nampak saya dah susut berat badan, ringan-ringankanlah mulut tegur, “Eh Harith, nampak macam dah kuruslah”. Itu motivasi untuk saya.

Baca lagi: Inilah 6 Jadual Makan Dan Diet Saya Selama 3 Bulan Hingga Berjaya Hilang 40 Kg


5 Kekeliruan Yang Ditimbulkan Oleh Pakar Pemakanan ‘Jadian’, Ini Jawapan Balas Dietitian

Kata ‘Pakar Pemakanan’:
Jangan makan daging dan ayam. Sebab dia boleh menyebabkan penyakit dan kegemukan! Kalau nak makan pun, 1-2 kali je sebulan!

Jawab Dietitian:
Tiada salah pun kalau mahu makan daging atau ayam, kecuali sumbernya terbukti ada pencemaran dan haram. Yang jadi masalahnya, bilamana sampai berkilo-kilo sekali makan. Dan pilihlah bahagian daging atau ayam yang kurang berlemak, elakkan makan organ dalaman, visible fat, kulit, atau bahagian yang majoriti bersalut dengan lemak seperti tongkeng dan kepak.

Kata ‘Pakar Pemakanan’:
Banyakkan makan buah dan sayuran. Elakkan makanan berkanji macam nasi dan mee! Baru badan boleh kurus.

Jawab Dietitian:
Makan biar variasi dan seimbang, jangan hanya bergantung pada sesuatu jenis makanan sahaja kerana setiap makanan ada zat tersendiri yang diperlukan badan. Kalau boleh, setiap kali makan, jumlah dan kekerapan biar dalam kesederhanaan (lagi bagus kalau ikut piramid makanan).

Kata ‘Pakar Pemakanan’:
Makan makanan organik sahaja kalau anda mahu sihat! Semua makanan yang biasa-biasa ini banyak bahan kimia!

Jawab Dietitian:
Kalau mahu makan makanan organik, dipersilakan. Tapi jika tidak mampu, cukuplah dengan makan makanan seperti orang kebanyakan. Cuma seeloknya, cuba elak makanan terproses seperti sosej, nugget, daging burger, mee segera, jajan dan sebagainya. Semua makanan ada bahan kimia, bezanya samada kita sebut dia dalam bahasa saintifik ataupun tidak sahaja.

Kata ‘Pakar Pemakanan’:
Makanlah produk ini. Ia bagus untuk detox!

Jawab Dietitian:
Tiada istilah makanan detox, sebabnya badan kita sendiri (melalui hati, buah pinggang, peparu, kulit dsb) yang menjalankan fungsi detox itu. Apa yang penting adalah good hydration (dengan kata mudah, minum air kosong secukupnya).

Kata ‘Pakar Pemakanan’:
Saya orang kimia, saya lebih tahu apa yang ada dalam makanan daripada Dietitian sebenar!

Jawab Dietitian:
Kami Dietitian juga belajar kimia, malah biokimia, farmakologi, toksikologi, patofisiologi, epidemiologi, anatomi, fisiologi, research, biostatistik, selain daripada subjek yang berkaitan dengan nutrisi dan dietetik. Malah pendekatan kami berdasarkan evidence-based kajian sahih terkini, selain daripada guideline yang dikemaskini secara berkala daripada pihak berautoriti.

p/s: Untung ‘Dietitian Jadian’. Tak perlu bertahun-tahun tuntut ilmu teori-amali, community service, clinical attachment, viva, case presentation, buat FYP bagai. Tup tup boleh claim sebagai ‘Pakar Pemakanan’, kita pun tak berani nak claim sebagai ‘pakar’ sedemikian.

Disclaimer: Post ini ditulis untuk memberi pencerahan mengenai kekeliruan maklumat yang ditimbulkan oleh mereka yang ‘berkepentingan’.


Difitnah Songlap Duit Adik Sendiri, Kakak Dedah Bapa Guna Gaji Asif Suhaimi Beli Dadah Dan Berjudi

Sebelum ini, bapa kepada YouTuber terkenal Asif Suhaimi mendakwa kakak kepada Asif telah mengambil duit bayaran kerja Asif ketika terlibat dalam projek filem Syahmi Sazli.

Oleh itu, Siti Nur Atina iaitu kakak Asif telah mendedahkan perkara sebenar di Facebook miliknya selepas tidak tahan difitnah oleh bapanya sendiri.

Menerusi pendedahannya, dia mendedahkan sikap bapa kandungnya yang suka memfitnah dan menggunakan duit yang diterima adiknya itu untuk membeli dadah dan berjudi

“Syahmi ada buat bayaran RM 7,000 dan kak tina bank in duit hanya RM 4k dekat abah dan baki RM3k lagi untuk simpanan Asif. Kenapa tak bagi je abah 100%? why? kalau tanya jiran sekeliling, anak beranak, sepupu sepapat, semua tahu abah ni macam mana. Syahmi & Nissa pun ada nasihat suruh simpan juga saving untuk Asif.” kata Atina.

Atina memberitahu bahawa wang lebihan yang berjumlah RM3,000 itu telah dikirimkan kepada sepupu rapat Asif untuk untuk membeli barang keperluan Asif termasuk makan minumnya.

Tambahnya, perkara itu juga dilakukan mereka tanpa pengetahuan si bapa kerana sekiranya lelaki itu tahu, dia akan meminta wang tersebut dari sepupu Asif.

Lebih mengejutkan apabila bapanya itu tergamak menghisap dadah di hadapan Asif yang juga merupakan orang kelainan upaya (OKU).

Atina berkata dia akan mendedahkan dan melawan isu ini secara habis-habisan bagi mempertahan dirinya dan ahli keluarganya yang lain.


Difitnah Tawarkan Ayam Goreng Berulat Kepada Pelanggan, McDonalds Sedia Ambil Tindakan Undang-Undang

Sebelum ini, kita dikejutkan dengan berita seorang gadis sengaja sebar fitnah dengan mengatakan ayam goreng dibelinya di McDonalds berulat. Justeru itu, gadis tersebut bertindak memohon maaf atas perbuatannya itu.

Pihak McDonalds memandang isu yang dibangkitkan oleh gadis itu sesuatu yang serius kerana fitnah dilemparkan sedikit sebanyak mencemarkan nama baik McDonalds.

Oleh itu, pihak McDonalds dalam satu kenyataan rasmi semalam memberitahu akan mengambil tindakan undang-undang kepada pihak yang terlibat termasuklah netizen yang ‘reposted or republished her article’.

Di samping itu, McDonalds turut menjelaskan bahawa keselamatan makanan adalah keutamaan yang menjadi kepentingan mereka dan sentiasa berusaha memberikan yang terbaik kepada pelanggan mereka di seluruh negara.

Buat anda yang tertanya-tanya akan isu tersebut, anda boleh baca pada pautan di bawah ini.

Dakwa Ayam Goreng McDonalds Berulat, Gadis Ini Mohon Maaf Dan Akui Sengaja Sebar Fitnah

Status Biasiswa NASA Meragukan, Azhar Ali Akhirnya Mengaku Ia Tidak Benar

Seperti Dalam ‘Catch Me If You Can’, Doktor Palsu Berkhidmat Di 16 Hospital Ini Hanya Lulus Darjah 5


‘Diganggu’ Dan Tidak Dapat Tidur Malam, Bella Astillah Kongsi Pengalaman Seram Di Pusat Peranginan

Adakah anda pernah merasai pengalaman diganggu makhlus halus ketika bercuti dan menginap di sesebuah tempat penginapan?

Terbaharu, Bella Astillah telah berkongsi pengalaman dirinya bersama keluarga pernah diganggu oleh makhlus halus ketika sedang melakukan penggambaran di sebuah pusat peranginan di Instagram miliknya.

A post shared by B E L L A A S T I L L A H (@bellaastillah)

Menerusi video tersebut, dia yang berusia 9 tahun dan adiknya selesai menjalani penggambaran untuk satu album kanak-kanak ketika itu dan pihak produksi telah menyediakan tempat penginapan untuk mereka sekeluarga di sebuah kondominium berhampiran dengan lokasi penggambaran mereka.

Pada awalnya, dia sudah terbau busuk di hadapan lift maka dirinya sanggup mencari dari mana bau tersebut datang dan terlihat beg sampah di satu sudut. Terdapat banyak perkara aneh terjadi pada keluarganya dan ibu Bella diganggu teruk dan kakinya ditarik oleh makhlus halus.

Bukan itu sahaja, ibunya turut ternampak seorang wanita berambut panjang berjurai sedang duduk dalam air yang berwarna merah seperti darah penuh dalam bathtub. Malah, ibunya turut meracau dan mencekik lehernya sendiri dengan sekuat hati.

Lantaran itu, mereka sekeluarga tidak dapat tidur dan hanya menunggu waktu subuh untuk pulang kerana sudah tidak tahan dengan gangguan berkenaan. Apa yang mengejutkan, kawasan kondominium yang kelihatan penuh pada waktu malam itu sebenarnya kosong dan sunyi seperti tiada siapa yang menginap di tempat tersebut.

Tambahnya, inilah pengalaman mistik yang tidak dilupakan sehingga hari ini. Bukan itu sahaja, Bella turut mencabar Didi Astillah, Zahiril Adam serta Vicha Saywho untuk berkongsi kisah seram mereka.

Sementara itu, kami kongsikan beberapa artikel berkaitan kisah ‘seram’ pada pautan di bawah ini.

5 Pengalaman Paling ‘Seram’ Hasil Perkongsian Pembaca Vocket

Mengaku Mempunyai Ilmu Diamkan Anjing, Kehadiran Individu Misteri Ini Buat Netizen Seram

‘Nasib Baik Waktu Siang, Kalau Tidak Sudah Lari’- Netizen Terkejut Lihat Gadis Jadi Hantu Ke PPV


Diganggu Penceramah Terkenal, Firdaus Wong Kongsi Video Sumpah Laknat Abang Mangsa

Sebelum ini, tular di media sosial isu gangguan seksual yang dipercayai melibatkan seorang pendakwah terkenal. Bukan itu sahaja, beberapa video dan mesej lucah turut tersebar di media sosial.

Lantaran itu, pihak polis telah membuka satu kertas siasatan berhubung isu terbabit. Terbaharu, pendakwah bebas Ustaz Firdaus Wong Wai Hung menerusi saluran Telegram miliknya telah memuat naik klip video sumpah laknat seorang individu.

Difahamkan, menerusi rakaman berdurasi 46 saat itu memaparkan seorang lelaki yang disorok identitinya mengakui sebagai abang kepada mangsa serangan seksual membabitkan pendakwah terkenal.

Menurutnya, adiknya telah menerima mesej serta panggilan video lucah daripada pendakwah terbabit sehingga membuatkan mangsa mengalami kemurungan serta cuba untuk membunuh diri.

Ketika ini, nama dan wajah mereka dirahsiakan terlebih dahulu bagi melindungi mereka. Malah, Ustaz Firdaus Wong Wai Hung mengatakan mereka akan tampil ke khalayak ramai demi menyatakan sebuah kebenaran.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Restoran Kopitiam Di New York Mohon Maaf Bagi Gambaran Salah Mengenai Malaysia Dan Nasi Lemak

Tidak Cekap Dan Hanya Lempar Di Lantai, Netizen Terhibur Lihat Skill ‘Peserta’ Squid Game Di Stesen MRT


26 Perkara Teknologi Yang Hanya Budak-Budak 80-an Dan 90-an Fahami

Masih ingatkah betapa gigihnya dahulu kita menggunakan komputer? Ketika Windows masih terlalu buggy dan internet masih lagi terlalu perlahan. Ketika mesej buffering adalah lebih lama berbanding video yang kita mahu tonton di internet. Aah, semua masa yang manis untuk dikenang semula.

1. Kena buka Programs > Accessories > Games setiap kali hendak main Solitaire.

2. Rasa berkuasa semasa diberi peluang menggunakan OHP.

3. Geram terpaksa pilih dan buang SMS sebab ‘No space’.

4. Belajar compose ringtone atau tiru kawan punya.

5. Kena letak telefon bimbit sebelah-sebelah untuk pindah lagu.

6. Seronok chatting di mIRC, Yahoo Messenger dan MSN Messenger. “ASL Plz”.

7. Terpaksa off internet setiap kali emak mahu guna telefon.

9. Belajar HTML semata-mata nak godek Myspace. Tak lama lepas tu, Friendster pun boleh buat benda sama.

10. Betapa kerap Internet Explorer hang, dan kita cepat-cepat penuhkan skrin dengan error message.

11. Stress apabila tertekan butang internet pada telefon bimbit.

12. Budak-budak kaya semua ada jam Baby-G.

13. Rasa macam dah dewasa apabila mula guna pen.

14. Sebelum ada Wikipedia, kita ada Encarta.

15. Klip yang paling mengganggu pernah jumpa.

16. Game paling best dalam komputer. Walaupun tak faham satu benda pun.

17. Cari nombor telefon dari Yellow Pages.

18. Tak tahu siapa telefon. Bila angkat, ayat standard ialah, “Hello, siapa tu? Nak cakap dengan siapa?”

19. Tak boleh kemana-mana kalau sedang bercakap dalam telefon.

20. Apabila kita telefon kawan, dan mak atau ayah dia terlebih peramah.

21. Kena tengok suratkhabar untuk tahu ada filem apa di pawagam.

22. Kena tunggu lama untuk dapatkan gambar masa bercuti. Sekali gambar tu gelap dan blur.

23. Ada pen macam-macam warna. Tapi sumpah, susah gila baca tulisan dengan dakwat kuning.

24. Macam-macam search engine ada di pasaran seperti AskJeeves, ABC Search, Altavista, Yahoo dan Netscape. Tapi semua bagi keputusan yang sama.

26. Terpaksa delete file dari cakera liut apabila nak simpan homework kita.

BACA: 10 Perkara Pelajar Sekolah Rendah 90-an Selalu Buat. #3 Paling Mengimbau Kenangan

BACA Lagi: 9 Aktiviti Permainan Selepas UPSR Tahun 90-an Yang Bakal Mengimbau Kenangan Anda

LIKE dan FOLLOW Vocket di Facebook serta Instagram


Diganggu Setiap Malam, Gadis Kongsi Rakan ‘Didatangi’ Pemilik Asal Selepas Beli Baju Bundle

Trend pemakaian pakaian bundle bukanlah perkara yang asing dalam kalangan masyarakat kita malah terdapat banyak  kedai-kedai menjual pakaian terpakai yang kebiasannya diimport dari luar negara ini.

Namun jika sebelum ini kita sering dihidangkan dengan kisah-kisah menarik mengenai peminat-peminat bundle, kali ini lain pula buat wanita ini yang mempunyai pengalaman berbeza daripada apa yang selalu kita dengar sebelum ini.

Menerusi satu perkongsian yang dibuat di Twitter sejak semalam, @Billiesya berkongsi kisah seram bagaiamana rakannya melalui pengalaman seram selepas membeli sehelai baju dari salah sebuah kedai pakaian terpakai di Pahang.

So then balik basuh, mmg hilang darah tu. Then mcam biasa lah kita keluar ootd pe semua okay je but one day dia mimpi yang ad orang cari dia. dia kata " aku nk barang aku ". dia terkejut. dia terjaga. bangun 3 pgi ws aku ckp xleh tido.

Episod rakannya diganggu ketika tidur itu menurutnya berlanjutan sehingga seminggu sebelum mereka akhirnya memutuskan untuk berjumpa dengan seorang ustaz bagi mendapatkan nasihat mengenai perkara itu.

Selepas bertemu dengan ustaz tersebut, mereka kemudiannya ditanya sama ada pernah membeli barang-barang dari rakannya atau dari ‘kedai-kedai yang pelik’ sekaligus mengingatkan kembali mereka pernah membeli pakaian bundle sebelum ini.

Time tu baru teringat mmg double confirm ah . jumpa balik ustaz bgtau psl baju tu. ustaz pun ckp " kalau mcm tu kita g jumpa owner kedai " . Kawan aku setiap malam tido ngn adik² dia sebb takut. Tiap² malam kibas katil, lepstu ustaz ad baca2 air tu, air tu renjis dekt atas katil

Selepas mendapatkan nasihat ustaz tersebut, dia dan rakannya kemudian memutuskan untuk kembali ke kedai bundle tersebut bagi bertanyakan kembali kisah di sebalik baju yang dibeli rakannya sebelum ini.

Walaupun pemilik kedai tersebut enggan membuka mulut pada awalnya, namun mereka bernasib baik kerana ustaz yang turut datang bersama mereka mengetahui sekiranya seseorang itu berbohong atau tidak.

Dia ckp baju yg dia amik tu baju dari orang yg meninggal excident motor. ustaz tanya lah mcm mana dia amik pesemua. So dia cerita lah dri a-z. Ustaz pun cakap " Kalau awak tau siapa tuan punya baju, lebih baik awak pulangkan secepat mungkin ".

Selepas mengetahui kisah sebenar di sebalik baju bundle yang dibeli, rakannya itu menurutnya terus memulangkan baju tersebut.

Bagaimanapun, rakannya itu terpaksa dirawat sehingga seminggu selepas kejadian itu kerana mengalami kesukaran untuk tidur kerana masih teringat-ingat akan kejadian tersebut.

Baik nya : Check dulu sebelum beli. Buruknya : Kalau takut jangan beli.

Cerita ni mmg citer betul, tpi dah lama lebih kurang 2017 mcm tulah. Aku teringat smpai sekrg. Aku jarang beli bundle tp itu tak bermakna aku x pakai langsung. selalu aku beli kt jalan² japan.

Perkongsian yang dibuat gadis tersebut sehingga kini sudah mencatatkan hampir 9,000 retweet dan lebih 16,000 likes di Twitter. Baca perkongsian penuh dari @Billiesya di sini.

Baca juga kisah lelaki ini yang berjaya membina empayar bundle-nya yang tersendiri dengan hanya bermodalkan RM100 di pautan di bawah.

Bermula Dengan Modal RM100, Penjual ‘Bundle’ Berjaya Beli Rumah Buat Keluarga Di Usia 20 Tahun

‘AIZATBAKERCO’ Kedai Bundle Yang Anda Perlu Singgah Jika Ke Batu Pahat


Diganti Sebagai ‘Tesla US’, Saluran YouTube Buletin TV3 Didapati Telah Digodam

Sudah menjadi satu trend pula buat para pengodam luar untuk menyasarkan serangan terhadap akaun-akaun YouTube terkemuka di Malaysia. Salah satu mangsa terbaharu yang berjaya dikesan adalah saluran YouTube Buletin TV3.

Saluran YouTube Buletin TV3 yang mempunyai 1.62 juta subscriber ini didapati sudah diambil alih oleh pengodam di mana mengganti logo saluran kepada Tesla dan juga namanya menjadi Tesla (US). Pada ketika ini, saluran Buletin TV3 kekal digodam seperti semalam.

Video-video terdahulu pula masih tersimpan di saluran tersebut dan boleh dimainkan seperti biasa. Siri godaman ini dilihat berlarutan sejak beberapa tahun lalu yang mana mengakibatkan beberapa YouTuber tempatan terpaksa membuka akaun baharu untuk meneruskan kegiatan mereka.

Sebagai langkah berjaga, anda perlu menambah sekuriti pada akaun iaitu ciri 2-Step-Verification di samping tidak sesekali mengklik sebarang pautan yang diterima daripada e-mel. Masih belum diketahui sama ada pihak Buletin TV3 menyedari akan perkara ini ataupun belum lagi.

Berdasarkan semakan terkini, Buletin TV3 telah mendapatkan semula akaun yang digodam serta kembali memaparkan informasi terkini.


Digelar Destinasi ‘Muslim Friendly’, Ini 7 Restoran Halal Terbaik Di Taiwan Yang Anda Wajib Cuba

Tahukah anda bahawa Malaysia berada dalam kedudukan keenam dalam pasaran pelancong ke Taiwan dan yang tertinggi dalam kalangan negara-negara ASEAN?

Difahamkan, terdapat lebih 300 restoran dan hotel di Taiwan yang memiliki pensijilan halal. Oleh itu, Taiwan menjadi destinasi pilihan untuk pelancong Muslim.

Halal restaurant to go in Taiwan #fyp #foryou #foryoupage #foryourpageofficial #xyzbca #travel #jalanjalan #traveltotaiwan #undiscovertaiwan #salamtaiwan #visittaiwan #makananhalal #makananhalaltaiwan

Dari ibu kota Taipei yang sibuk di utara hinggalah Kaohsiung di selatan, Taiwan memiliki banyak tawaran untuk pengunjung. Untuk pengetahuan anda, saya telah ke Taiwan dengan kerjasama AirAsia dan Lembaga Pelancongan Taiwan selama 6 hari.

Pada penulisan kali ini, saya akan kongsikan beberapa restoran yang halal dan pastinya sedap yang telah saya cuba sepanjang perjalanan saya di Taiwan. Mesti anda teruja mahu tahu restoran apa yang menarik untuk diterjah jika ke Taiwan, bukan? Jom kita mulakan!

Restoran ini merupakan antara restoran terawal di Taipei dan telah beroperasi lebih dari 17 tahun. Lantaran itu, ia menjadi destinasi tempat makan terkenal di Taiwan kerana mengetengahkan masakan Cina Muslim yang lazat.

Lokasinya yang strategik dan mudah diakses juga menjadi antara bonus point restoran ini menjadi pilihan ramai penggembara. Terdapat banyak menu halal yang ditawarkan di sini dan secara jujur, kesemua masakan di sini semuanya enak-enak belaka serta anda dapat rasa sendiri masakan asli Taiwan.

Kafeteria Shancheng ini menawarkan pelbagai menu vegetarian dan setiap hidangan mempunyai keistimewaannya tersendiri. Bagi saya, hidangan yang dipanggil five element merupakan kegemaran saya kerana lengkap dengan nasi dan juga sayur-sayuran serta rasanya tidak bland disebabkan cetusan kejutan pada cendawan yang diletak.

Bukan itu sahaja, pengunjung juga dapat menikmati pemandangan indah Lautan Pasifik dan pantai dari kafeteria ini. Memang sesuai untuk anda yang mahu menikmati hidangan dengan suasana tenang.

Restoran ini telah beroperasi lebih 70 tahun dan kini diusahakan oleh generasi kedua. Tidak lengkap jika ke Taiwan tapi tidak mencuba mi citarasa Taiwan dan lokasinya yang berdekatan dengan stesen utama Taipei membuatkan ia restoran pilihan pelancong muslim terutamanya.

Banyak menu yang ditawarkan di sini dan portion yang diberikan cukup banyak. Jika anda ke sini, anda kena cuba sup mi daging lembu kuning yang dibuat dengan daging lembu lembut, rempah wangi dan mi kenyal. Dumpling pun sedap, memang kena cuba.

Jika anda berkunjung Taichung, anda bolehlah ke restoran Anatolia Turkish ini dimana ia mengetengahkan makanan authentic Turkish. Dari appetizer iaitu sup dan roti sehinggalah hidangan utama iaitu nasi bersama ayam skewer, semua hidangan penuh berempah dan sedap.

Bagi peminat makanan Turkish pasti tidak akan kecewa. Malah, tempat ini terlihat cosy dimana para pengunjung akan berasa selesa untuk menikmati makanan mereka tanpa perlu rasa tergesa-gesa.

Restoran Halal Ende Yuan Dumpling House ini terkenal menyajikan pelbagai makanan Taiwan yang enak dimana disediakan dengan cara sihat dan halal. Jika anda ke sini, anda kena cuba menu special di sini iaitu hot pot.

Memang hidangan yang disajikan tidak kedekut dan daging dalam hot pot sangat lembut. Makan pula dengan dumpling memang satu kombinasi yang sempurna. Suasana dalam restoran tersebut juga meriah kerana full house dengan pelanggan.

Lokasi restoran ini betul-betul bersebelahan dengan masjid Kaohsiung. Restoran ini terkenal dengan stew daging dan saya cukup suka rasa stew daging di sini. Makan panas-panas bersama nasi memang padu.

Selain stew daging, banyak menu lain yang anda boleh cuba di sini seperti daging risotto dan banyak lagi yang pastinya menyelerakan. Restoran ini juga luas dan boleh menempatkan ramai orang.

Tak sangka di Kaohsiung ada restoran yang mengetengahkan makanan Indonesia. Jujur, jika melancong lama pasti rindu dengan masakan negara sendiri dan walaupun tidak menemui restoran masakan Malaysia tetapi cukup bahagia apabila dapat makanan masakan Indonesia.

Selain menawarkan makanan yang enak, restoran ini juga lengkap dengan surau untuk kegunaan pelanggan dan menjadi pilihan ramai penggembara Muslim. Malah, pada dinding restoran juga, pelanggan boleh menulis nama mereka sebagai tanda mereka pernah datang ke restoran tersebut.

Mesti anda terliur melihat makanan-makanan yang dinyatakan di restoran disenaraikan ini, bukan? Ini hanyalah cadangan untuk anda cuba apabila berkunjung ke Taiwan. Nantikan juga artikel tentang penggembaraan saya ke Taiwan dari Utara ke Selatan untuk ‘racun’ anda ke Taiwan.


Digelar Sebagai ‘Miloman’, Lelaki Ini Merupakan Pengumpul Barangan Keluaran Milo Seawal 1950

Sedar tidak sedar sudah lebih 70 tahun jenama MILO bertapak di Malaysia. Berjaya menjadi pilihan sepanjang bertapak membuatkan jenama ini cukup sinonim di kalangan rakyat Malaysia khususnya golongan kanak-kanak dan remaja.

Di sebalik penawaran air malt coklat, jenama ini juga turut berevolusi dari segi logo serta pembungkusan dalam menawarkan pelbagai jenis pek dan hadiah keluaran terhad sejak mula diperkenalkan di Malaysia.

Pada kali ini, tular sebuah individu iaitu Mohd Yusof Ali yang lebih dikenali sebagai ‘Miloman’ berikutan kegilaan beliau dalam mengumpul barangan keluaran MILO bermula daripada model terbaru sehinggalah kepada barangan keluaran tahun 1950.

Hobi yang dimulakan sejak 15 tahun lalu ini pada mulanya sekadar suka-suka nampaknya telah menjadi semakin serius setelah beliau memperuntukkan ruangan khas untuk meletak koleksi berharganya.

Mengulas mengenai bagaimana beliau mula terjebak dengan hobi ini, beliau mengatakan kegilaan mengumpul barangan keluaran MILO adalah sebahagian daripada memori yang dikongsikan bersama arwah ayahnya.

Kongsinya lagi, sekitar tahun 1980, pengedar minuman MILO akan singgah ke kedai runcit ayahnya untuk mengedarkan pek minuman MILO. Menariknya, jenama ini sering kali hadiah dengan penawaran hadiah menarik yang terdiri daripada kotak pensel dan bekas air.

Menginjak dewasa, beliau mula sedar jenama ini telah mengumpul banyak nostalgia buat dirinya seterusnya mulai mengumpul lebih banyak barangan keluaran MILO. Siapa sangka, beliau kini merupakan antara pengumpul barangan keluaran MILO terbesar di Malaysia merangkumi 1,000 jenis barang.

Tidak hanya mengumpul barangan keluaran MILO, beliau kini turut aktif sebagai ahli group Facebook Kelab Peminat Barangan MILO Malaysia. Group ini kini telah berjaya mengumpul lebih 6,000 ahli dimana orang ramai berpeluang berkongsi serta menjual barangan keluaran MILO serata negara.

Beliau juga dikatakan turut menjalankan perjumpaan bersama peminat barangan MILO yang lain di galeri MILO rumahnya.

Mengulas mengenai pelan jangka masa panjang hobinya, Mohd Yusof Ali mengatakan beliau tidak mempunyai perancangan untuk berhenti daripada mengumpul barangan keluaran MILO setakat ini. Beliau juga dilaporkan telah membelanjakan sekitar RM40,000 terhadap hobinya setakat ini.

Ikuti juga kisah collector kasut vintaj keluaran Nike yang tersohor di negara kita iaitu Hatu Guni. Klik pautan di bawah untuk mengetahui dengan lebih lanjut.

Lihat Koleksi Hatu Guni, Pengumpul Nike Vintaj Terkemuka Negara

Pengumpul Levi’s Vintaj Dari Malaysia Sanggup Labur RM300,000 Untuk 3 Helai Jeans Ini


Digi Bakal Menawarkan Pelan Prabayar RM28 Dengan Panggilan Tanpa Had

Nampaknya Digi bakal menawarkan pelan prabayar kompetitif khusus buat mereka yang mahukan penjimatan berganda beserta panggilan tanpa had buat para pengguna tidak lama lagi.

Melalui laporan daripada Amanz, beberapa pengedar Digi sudahpun mula menawarkan pelan ini dengan harga langganan RM28 sebulan. Selain itu, pelan terbaru daripada Digi ini turut menawarkan SMS tanpa had buat semua rangkaian.

Berdasarkan penawaran yang dibuat Digi, para pengguna bakal menerima internet percuma dengan kouta 2 GB pada hari minggu dan 2 GB lagi pada hujung minggu.

Setakat ini, pelan prabayar RM28 ini masih belum ditawarkan secara rasmi dan dipromosi Digi melalui laman web rasmi. Melalui promosi terbaru Digi ini adakah anda berpendapat pelan prabayar terbaru ini berbaloi untuk didapatkan.


Digi Tawarkan Internet ‘Unlimited’ Serendah RM1/Sehari

Digi baru-baru ini telah melancarkan 3 pelan prabayar terbaru. Dikatakan pelan terbaru daripada Digi ini lebih memfokuskan kepada penjimatan harga. Untuk menyesuaikan dengan cara penggunaan pengguna, Digi telah menawarkan 3 jenis pelan Internet yang bermula daripada RM1 sehingga RM8.

Kami mulakan daripada pelan terendah daripada Digi iaitu pelan internet RM1. Dengan langganan serendah RM1, anda berpeluang untuk menggunakan pelbagai social media serta menonton video.

Mungkin agak keterlaluan untuk menawarkan RM1 pada kelajuan yang tinggi, Digi telah menetapkan download speed dengan kelajuan 512kbps. Jika anda seorang yang gunakan internet bagi tujuan aplikasi Whatsapp dan WeChat, pelan ini sudah cukup memadai pada pendapat kami.

Melalui pelan internet RM3, anda diberi akses percuma panggilan bersama rangkaian telco yang sama. Selain itu, internet juga ditawarkan dengan ‘unlimited’ dengan kelajuan yang rendah.

Buat anda yang mahukan kelajuan yang tinggi, serta akses untuk kesemuanya, kami sarankan anda ambil pelan internet RM8. Anda berpeluang untuk melayan internet sepuas-puasnya dengan kelajuan internet yang tinggi.

Digi turut menyatakan apa yang dimaksudkan dengan ‘unlimited’ adalah penggunaan internet sehari dengan quota internet 10GB serta panggilan percuma untuk 1,000. Melihat kepada tawaran daripada Digi, boleh dikatakan langkah ‘unlimited’ yang dinyatakan agak selamat untuk pengguna biasa.

Buat anda yang berminat untuk melanggan, anda hanya perlu dial *116*2# dan pilih pelan internet yang sesuai dengan anda. Setiap langganan cuma boleh digunakan selama 24 selepas diaktifkan dan perlu diaktikan semula jika anda berminat untuk meneruskan langganan.

Untuk makluman lanjut mengenai pelan internet Digi, anda boleh layari ke laman web Digi.


Digi Perkenalkan ‘Happy Prepaid’, Prabayar Digital Menggunakan Kad Mastercard

Disaat orang ramai mula menggunakan pelan pascabayar, pelan prabayar masih lagi mempunyai pengguna yang selesa menggunakannya.

Melihat perkembangan trend semasa dengan penawaran teknologi e-wallet, Digi telah memperkenalkan ‘Happy Prepaid’ dimana anda berpeluang menikmati pelan prabayar secara digital. Dalam erti kata lain, anda boleh melakukannya dengan menghubungkan kad kredit atau kad debit Mastercard kepada aplikasi e-wallet daripada Digi.

Menariknya, anda bukan sahaja berpeluang menambah nilai kredit, malah penawaran point membolehkan anda menebus beberapa lagi pembelian digital yang lain.

Bukan itu sahaja, aplikasi ini turut membolehkan anda menambah nilai e-wallet serta servis penstriman melibatkan Boost, Spotify dan juga Netflix. Melalui teknologi yang diperkenalkan, pastinya ianya akan menambah nilai kredit anda serta membolehkan anda menikmati lebih banyak ganjaran menarik.

Setakat ini Happy Prepaid daripada Digi masih lagi diperingkat awal. Buat anda yang berminat, anda boleh mendaftar minat dengan klik disini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Digi Postpaid Infinite 100 Bawakan Pakej Berbaloi Disertai Panggilan Dan Data ‘Unlimited’

Mula diumumkan sebagai ura-ura Digi pada hari ini telah mengesahkan mereka sedang mengadakan promosi pada masa yang singkat ini. Melalui promosi ini, Digi telah menawarkan dua pakej buat para pengguna iaitu Digi Postpaid Infinite 100 dan Digi Postpaid Infinite 150.

Berdasarkan pakej yang baru diperkenalkan bermula hari ini, Digi Postpaid 100 Infinite berjaya menawarkan pakej panggilan dan data secara unlimited. Dalam pada itu para pelanggan cuma berpeluang untuk melayari internet pada kadar kelajuan 5 Mbps sahaja manakala tethering dihadkan pada 20 GB.

Kelajuan yang tersedia sebenarnya tidaklah terlalu perlahan dan sudah mencukupi buat majoriti pengguna melayari media sosial dan YouTube tanpa sebarang masalah. Jika anda sering memuatturun fail dalam saiz yang besar dan mahukan kepantasan yang lebih mungkin pakej ini kurang sesuai buat anda.

Buat anda yang berminat untuk mendapatkan pakej Digi Infinite 100 ini, kami syorkan anda dapatkan segera kerana tawaran ini cuma berlangsung selama 5 hari sahaja sehingga 16 September 2017 bersempena Hari Malaysia.

Dari segi penawaran, Digi boleh dikatakan berjaya untuk memberikan antara pakej terbaik buat majoriti pengguna di Malaysia. Sekiranya liputan Digi bukan masalah di kawasan anda, mungkin pakej ini yang perlu anda pertimbangkan sekiranya data dan panggilan yang unlimited merupakan keutamaan anda.

Buat anda yang merasakan 20 GB data untuk kegunaan tethering sangat sedikit, Digi turut menawarkan pakej Digi Infinite 150 yang membolehkan anda tethering secara unlimited. Anda boleh klik disini untuk maklumat lanjut serta mendaftar pelan terbaru ini.


Digi Tawar Huawei P20 Pro ‘Twilight’ Pada Harga RM1 Sahaja

Berita gembira buat anda yang berada di sekitar Kuala Lumpur dan berhajat untuk memiliki telefon pintar sempena Hari Raya ini.

Hari ini Digi menawarkan 100 unit telefon Huawei P20 Pro Twilight baharu dengan hanya RM1 sempena pelancaran Digi Rah Rah.

Jadi antara yang pertama untuk memiliki satu daripada 100 unit Huawei P20 Pro Twilight dengan menghadirkan diri anda di Digi Store Bukit Bintang hari ini (8 Jun 2018) pada jam 10 pagi.

Bergaya dengan telefon baharu di Hari Raya. Untuk maklumat lanjut boleh klik di sini.


Digi Umumkan Pelan 20gb Internet Dengan Pelan RM80/Sebulan

Digi baru-baru ini telah melancarkan 3 pelan pascabayar terbaru. Dikatakan pelan terbaru daripada Digi ini lebih memfokuskan kepada kouta Internet yang lebih besar. Untuk menyesuaikan dengan cara penggunaan pengguna, Digi telah menawarkan Digi Postpaid 50, Digi Postpaid 80 dan Digi Postpaid 110.

Kami mulakan daripada pelan terendah daripada Digi iaitu Digi Postpaid 50. Untuk pengatahuan anda, Digi Postpaid 50 merupakan upgrade daripada Digi Postpaid 48 yang pernah dilacarkan sebelum ini. Dengan yuran komitmen sebanyak RM50, pengguna berpeluang untuk menikmati internet dengan kouta 10 GB (5GB setiap hari + 5GB hujung minggu).

Jika anda mahukan lebih internet mungkin pelan Digi Postpaid 80 dan Digi Postpaid 110 lebih sesuai buat anda. Langganan Digi Postpaid membolehkan anda mendapatkan Internet dengan kouta 20GB (10GB setiap hari + 10GB hujung minggu) manakala Digi Postpaid 110 ditawarkan dengan saiz kouta yang lebih besar iaitu 40GB (20GB setiap hari + 20GB hujung minggu).

Lebih menarik, Digi turut menawarkan panggilan percuma kesemua rangkaian melalui pelan Digi Postpaid 80 dan Digi Postpaid 110. Dengan adanya kouta internet yang besar serta panggilan percuma pada kali ini suatu deal yang hebat. Memang berbaloi-baloi untuk didapatkan.

Selain itu, dengan langganan Digi Postpaid 80 dan Digi Postpaid 110, anda berpeluang untuk menggunakan cloud storage dengan saiz 100GB. Ya, saiz yang sangat besar untuk anda menyimpan segala gambar dan perisian anda melalui aplikasi Digi Capture.

Tidak cukup dengan itu, Digi juga menawarkan langganan iflix selama 60 hari. Buat kaki movie dan series, anda mesti enjoy dengan pelan terbaru daripada Digi ini.

Untuk makluman lanjut mengenai pelan internet Digi, anda boleh layari ke laman web Digi.


26 Tip Dan Persediaan Penting Sebelum Mengembara Untuk Rujukan Traveler Wanita

Untuk pengembara-pengembara wanita kental kita. Tips ini untuk memudahkan anda dalam perjalanan nanti. Kebanyakan daripada tips ni lelaki pun boleh gunakan!

1. Beg yang dibawa (troli beg atau backpack) haruslah MAMPU diangkat/ digalas oleh anda TANPA pertolongan orang lain.

Kalau macam tak boleh, maksudnya anda bawa beg yang terlalu berat! Cuba kurangkan muatan dalam beg, atau boleh guna servis seperti TA-Q-BIN/ Takkyubin untuk ‘courier’ beg ke destinasi anda.

2. Tak perlu bawa terlalu banyak baju / pakaian dalam.

Bawa beberapa helai saja dan basuh / ulang pakai. Dengan cara ini dapat kurangkan muatan dan tak perlu bawa balik ‘baju kotor’ yang menambahkan beban beg anda je!

Letakkan barang berharga dan dokumen penting dalam carry-on beg. Jangan letak dalam beg yang akan di-check in ke dalam cargo pulak ye!

Scan dokumen atau maklumat penting seperti passport & IC copy, info tiket penerbangan, hotel booking, itinerary dan sebagainya. Save soft copy dalam phone atau laptop (jika anda bawa). Attached soft copies ini dalam email dan email ke diri sendiri (in case kalau phone/laptop hilang, anda boleh akses dokumen-dokumen ini dari email di mana-mana sahaja).

Untuk mereka yang susah nak hafal nombor telefon, tulis nombor telefon/ email nombor telefon yang penting kepada diri sendiri.

Contoh: No telefon ibu, bapa, suami, isteri, anak, sahabat karib, majikan, etc. Nak lagi canggih, sync contacts dengan email anda seperti Microsoft Outlook, Gmail atau Yahoo. Serupa macam no.4, ini adalah untuk mengelakkan cemas bila handphone hilang. Hehe.

6. Bawa shawl / scarf yang sederhana tebal

Scarf ni sangat berguna dan multi-purpose : Boleh jadi mask/pelindung muka dan kepala daripada habuk, panas, hujan, alas tidur, tikar sembahyang, atau untuk panaskan badan dalam aircond dan cuaca yang agak sejuk.

7. Pelajari perkataan asas di negara yang dikunjungi

Jika pergi ke negara yang tak menggunakan Bahasa Inggeris, belajar ayat-ayat mudah dalam Bahasa mereka seperti ‘terima kasih’, ‘di mana bilik air’, ‘boleh tolong saya’ dan sebagainya. Mereka pun mesti rasa happy nak tolong melihatkan ‘effort’ kita bercakap dalam Bahasa mereka

Untuk mereka yang tidak berhijab, seeloknya ikat pony-tail atau sanggulkan rambut anda bagi yang berambut panjang supaya lebih kemas. Lagi kemas, lagi senang nak bergerak ke sana sini. Hehe.

Jangan sekali-kali cuai dengan aspek keselamatan anda! Apa-apa pun yang anda mahu buat, ingat bahawa keselamatan anda adalah yang paling UTAMA sekali. Jika rasa tak selamat, katakan saja ‘NO’.

10. Install XE Currency Converter dalam handphone anda

Kadang-kadang kita tak dapat check currency converter apps dalam phone sebab handphone dah mati/ hang dan sebagainya. Apa kata tulis currency rate yang penting bagi anda atas satu kertas/ kad supaya anda boleh rujuk nanti tanpa perlu terlalu bergantung harap pada handphone anda

11. Bagi yang menggunakan make-up, tak perlu bawa terlalu banyak barang

Contoh: Lipstick, bawa 1 lipstick sahaja sudah cukup! Tak perlu bawa terlalu banyak. Pilih 1 warna yang paling anda suka. Gunakan ruang yang ada untuk isi barang yang lebih penting seperti moisturizer dan sunblock. Jangan beratkan beg anda dengan barang make-up!

12. Masukkan moisturizer/toner ke dalam bekas kecil

Bekas kecil ini boleh dibeli di Daiso. Jadi anda tak perlu bawa botol besar dan beratkan beg!

13. Jangan risau kalau terbuat perkara bodoh

Hehe. Seperti tersalah naik train dan sebagainya. Kadang-kadang kita akan belajar dari kesilapan-kesilapan macam ni. Jadi rileks saja dan atur langkah seterusnya.

Berjalan di sekeliling bandar akan membuatkan anda lebih cepat belajar tentang budaya dan cara hidup masyarakat local di situ.

Anda mungkin akan mengalami diskriminasi seperti ‘gender-racism’, Islamophobia, dan sebagainya. Mungkin anda akan rasa tidak adil atau marah, tetapi ini adalah realiti dan ini mungkin berlaku pada anda. Fikirkan bagaimana anda nak atasi/respon kepada situasi ini jika ia berlaku kepada anda

16. Nak cari tempat makan yang best? Follow the locals

Masyarakat tempatan lebih tahu kat mana yang best. Kalau nampak tempat makan tu ramai orang, besar kemungkinan sedap la tu. Hahaha. Kepada yang beragama Islam, semak dulu makanan tersebut Halal atau tidak!

Yang penting makanan tersebut tiada pork / alcohol dan semestinya anda boleh makan seafood (menggantikan ayam dan daging yang tak disembelih).

Untuk yang beragama Islam, install apps ini: Zabihah. Apps ini akan memudahkan anda mencari restaurant Halal di sekitar anda

Traveller perempuan pun boleh tidur dalam sleeper train/ bus atau tidur di airport. Takde masalah. Tapi jaga diri dan barang-barang anda! Dan jangan leka sampai terlepas station anda pulak! Set alarm clock ye.

Kalau anda stress, kecewa, penat, homesick, lapar dan sebagainya, cuba bertenang. Tarik nafas dan hembus. Kalau tak boleh jugak dan rasa nak nangis, nangis je! It’s OK untuk menangis dan anda akan rasa lebih lega lepas tu.

19. Jangan malu bertanya dengan orang awam

Anda akan dapat info yang lebih tepat. Sediakan map/pen/kertas untuk mudahkan proses bertanya/ membuat penjelasan.

Tak salah tidur di tempat yang murah untuk berjimat. Tapi jika ada tempat yang agak mahal yang anda nak sangat pergi, apa kata anda berjimat di hostel murah untuk beberapa hari, lepas tu tidur lah tempat yang mahal sikit untuk semalam dua. Janji dapat merasa. Hehe.

21. Jangan lupa bawa tuala wanita / panty liner

Tak perlu terlalu banyak, tapi cukup untuk keskes ‘emergency’. Manalah tahu tiba-tiba ‘kawan’ kita tu datang tanpa diundang.

Kadang-kadang semasa travel disebabkan keletihan, perubahan cuaca dll, period mungkin akan dating lebih awal atau lambat daripada waktu yang dijangkakan. Tambahan kalau pergi ke tempat yang agak terpencil. Mana nak cari sanitary pad masa tu? Huhu.

22. Sentiasa bawa tisu / wet tissue dalam beg anda

Tak semua tandas ada tisu. Boleh digunakan untuk kegunaan personal atau bersihkan tandas daripada ‘sisa-sisa’ yang tak dikehendaki. Euww.

Ini penting! Jangan terlalu bergantung pada peta digital dalam phone. Mana la tahu takde coverage ke. Cuba juga download offline maps dalam phone.

Baru lah best. Boleh minta FB atau IG diorang jugak (kalau ada).

Travel secara solo mungkin akan menjadi pengalaman dan memori paling manis untuk anda.

26. Buatlah apa yang anda nak buat, at your own pace

Kadang-kadang, anda tak perlu terlalu ikut plan anda sangat. Kalau hari tu anda rasa nak lepak-lepak di café, bersantai tepi pantai, silakan! Yang penting you have a good time. There’s no right or wrong. Just enjoy.

Baca lagi: 10 Alasan Kenapa Wanita Yang Gemar Travel Memang Hebat


Digimon Adventure Bakal Kembali Dengan Filem Terbaru Sempena Ulang Tahun Ke-20

Buat sesiapa yang membesar pada tahun awal 2000 kami yakin sebahagian besar masa kanak-kanak anda pastinya dihiasi dengan siri animasi popular iaitu Digimon. Menerusi musim pertama, Digimon Adventure berjaya menampilkan beberapa watak ikonik seperti Taichi dan Agumon.

Pada tahun hadapan, bersempena dengan ulang tahun ke-20 siri animasi ini, Digimon Adventure bakal hadir dengan sebuah filem khas yang bakal mengubat rindu para peminat Digimon suatu masa dahulu.

Lebih menarik, filem animasi ini turut menampilkan kembali kesemua watak dan digimon daripada siri pertama mereka. Tonton trailer ini sempena menantikan filem Digimon Adventure yang bakal ditayangkan pada tahun 2020.


Digimon Adventure Kembali Dengan Filem Terakhir Tahun Hadapan

Kebanyakan mereka yang lahir pada era 90-an pastinya membesar dengan menonton kartun dan anime di NTV7 dan TV3 setiap kali hujung minggu. Antara siri yang menjadi kegilaan ramai pada ketika itu ialah siri Digimon Adventure.

Kini, ada berita gembira untuk peminat setia Digimon di Malaysia! Digimon Adventure: Last Evolution Kizuna akan muncul di pawagam Malaysia pada tahun 2020. Digimon Adventure: Last Evolution Kizuna adalah salah satu filem anime yang paling dinanti-nantikan, dan selepas dua dekad diperkenalkan, kini tiba masanya untuk kita kembali ke Dunia Digital sekali lagi.

Baru-baru ini, Toei Animation telah mengeluarkan satu trailer rasmi filem Digimon yang berjudul Digimon Adventure: Last Evolution Kizuna.

Filem terbaru Digimon ini mengumpul semula kru asal Digimon yang pertama dan mengisahkan Taichi dan Agumon dalam pengembaraan terakhir mereka. Digimon Adventure Last Evolution Kizuna akan ditayangkan di Jepun pada Februari 21, 2020 dan berikut adalah poster filem pertama.

Berdasarkan poster ini,  Taichi dan Agumon dilihat sedang memandang antara satu sama lain bersama slogan di poster yang bermaksud “Kami akan sentiasa bersama” dan ”Kami berjalan bersama Digimon, terus ke kanak-kanak yang terpilih”. Peminat fanatik pastinya mengetahui maksud “kanak-kanak terpilih” adalah tagline yang asal di Digimon.

Trailer ini menjadi viral kerana rata-rata netizen terharu apabila watak kegemaran mereka suatu ketika dahulu kini kembali untuk kali yang terakhir setelah hampir 20 tahun berlalu. Lagu tema ‘Butterfly‘ yang diselitkan di dalam trailer tersebut turut membangkitkan nostalgia zaman kanak-kanak kita.

Buat mereka yang tidak sabar untuk menonton filem ini, jangan risau anda boleh menonton filem Digimon Adventure Tri terlebih dahulu sementara menunggu filem ini keluar. Filem bersiri ini wajib ditonton oleh anda sebelum melihat filem Digimon Adventure: Last Evolution Kizuna.

Selepas membuat penampilan sulungnya pada 1999, ramai yang kecewa apabila animasi popular ini tamat pada tahun 2000. Disebabkan itu, peminat-peminat pastinya tidak sabar untuk menonton filem tersebut pada tahun hadapan.

Baru-baru ini Walt Disney Studios mengeluarkan trailer rasmi terbaru Mulan yang membuatkan ramai orang tidak sabar menontonya. Klik pautan di bawah untuk bacaan lanjut.

Walt Disney Studios Kongsikan Trailer Rasmi Terbaharu Mulan

Apa Yang Perlu Anda Tahu Sebelum Mendapatkan Digimon Edisi Terbaru

Lihat Steve Trevor Kekal ‘Hidup’ Dalam Trailer Pertama Wonder Women 1984


Digimon Umumkan Pelancaran Semula Digivice Selepas 20 Tahun Di Dalam Pasaran

Sedar tidak sedar, permainan yang sangat epik suatu ketika dahulu kini sudah melangkah 2 dekad sejak mula dilancarkan. Paling diingati, adalah cara bertempur dimana memerlukan dua Digivice didekatkan sebelum perlawanan berlangsung. Masihkah anda menyimpan barang ‘antik’ ini?

Mendapatkan semula Digivice sudah tentunya agak sukar ketika ini lebih-lebih lagi edisi yang ‘rare‘. Tidak dilupakan juga harganya yang semakin meninggi berikutan yang bilangan unit yang semakin kekurangan.

Berita baik buat para peminat Digimon! Memandangkan Digivice kini sudah berusia hampir 2 dekad, Syarikat Bandai bakal mengeluarkan kembali model ini dengan pemilihan 2 warna klasik iaitu kelabu dan coklat. 90’s kid mesti suka.

Lebih menarik, model ini bakal bakal disertakan fungsi tambahan iaitu single-player arena mode dimana pengguna dapat bertempur secara solo bersama monsters yang lain. Cool!

Setakat ini, kami belum mendapat perkhabaran berita mengenai penjualan Digivice ini di Malaysia. Walaubagaimanapun, pengguna boleh melakukan pra-tempahan di laman Bandai Japan dengan harga 3,780 Yen (~RM145.73). Digivice yang ditempah bakal mula dihantar bermula bulan Jun ini.

Kemungkinan disebabkan permintaan yang tinggi, Pihak Bandai memerlukan sedikit masa untuk disiapkan sebelum dihantar kepada pengguna. Untuk peminat Digimon, ini merupakan peluang yang tidak boleh dilepaskan. Sememangnya berbaloi dengan harganya.


Digugurkan Atas Faktor Kesihatan, Aaron Aziz Dakwa Kena ‘Game’ Dengan Syamsul Yusof

Dalam satu sidang media, Syamsul Yusof mendedahkan faktor usia, berat badan dan masalah kesihatan menjadi punca nama pelakon Datuk Aaron Aziz digugurkan daripada filem The Original Gangster.

Terbaharu, Aaron Aziz tampil membuka mulut susulan kenyataan Syamsul Yusof yang menggugurkan namanya daripada filem tersebut disebabkan masalah kesihatan.

♬ original sound – aaron aziz – aaron aziz

Menurutnya, pada awalnya Syamsul memaklumkan kepadanya bahawa tidak banyak adegan berlawan dalam filem tersebut sebelum dia menjalani latihan untuk menjayakan babak.

Tambahnya, ketika Syamsul menawarkan watak tersebut, penggambaran akan bermula sebulan lagi dan untuk dia menurunkan berat seperti dimahukan adalah sukar namun dia tetap mencuba. Akan tetapi, Aaron terkejut apabila mendapat tahu banyak babak berlawan dengan pelakon-pelakon lain dan juga dengan sekumpulan orang.

“Kau tahu tak aku penat macam mana? Setiap hari bakar 100 kalori. Kau bagi gambar nak badan macam ni, aku cakap kalau nak badan begitu kena cucuk bro. Dia kata pergi cucuk.” ujar Aaron.

Malah, Aaron juga meluahkan rasa terkilan kerana diperlakukan seperti sampah apabila dirinya tidak diperlukan dalam filem tersebut dan Syamsul juga enggan berjumpa dengannya serta berasa seperti dianayai.


Digugurkan Daripada Siri Fantastic Beasts, Johnny Depp Tetap Terima Gaji Penuh Bernilai RM41 Juta?

Sebelum ini, para peminat siri Fantastic Beasts dikejutkan dengan berita pengunduran Johnny Depp daripada siri tersebut. Watak Gellert Grindelwald tidak lagi dibawa Depp dan telah disahkan oleh Depp sendiri melalui satu kenyataan.

Difahamkan, pengunduran Depp daripada siri tersebut selepas beliau tewas dalam kes saman fitnah tabloid The Sun mengenai sebuah artikel yang mendakwa dirinya sebagai kaki pukul. Malah, Depp akan membuat rayuan terhadap keputusan mahkamah itu.

Akan tetapi, Warner Bros masih perlu membayar penuh gaji Depp bernilai $10 million (~RM41,205,000) walaupun beliau baru merakamkan satu adegan sejak penggambaran bermula pada 20 September di London.

Menurut Warner Bros, kontrak ‘pay or play’ antara Depp dan produksi itu mempunyai terma dimana akan menerima pampasan sepenuhnya sama ada filem itu dibuat atau tidak dan mungkin wataknya diganti. Fantastic Beasts 3 ini dijadual akan menemui penonton pada tahun 2022.

Bagi anda yang terlepas berita Johnny Depp, boleh klik pautan di bawah untuk ketahui lebih lanjut.

Hari Sedih Untuk Johnny Depp, Tewas Kes Fitnah Dan Dituduh ‘Dera Isteri’

Johnny Depp Akhirnya Dedah Sisi Sebenar Amber Heard

Johnny Depp Dipaksa Keluar Daripada Siri Fantastic Beasts


‘Dihalau Mertua Dan Suami Dipenjara’ – Wanita Viral Marah Anak Dalam Bas Rupanya Alami Tekanan

Sebelum ini tular sebuah video TikTok yang memaparkan pengalaman kurang menyenangkan seorang gadis apabila ada penumpang bas yang dinaikinya terus menerus memarahi anak dengan menggunakan kata-kata kesat.

Perbuatan wanita memarahi anak itu telah didengari oleh kesemua penumpang dalam bas sehinggakan menimbulkan rasa kurang senang. Perkongsian video tersebut telah meraih perhatian orang ramai dan mencetuskan perdebatan.

to all marriage couple out there, jangan buat anak if tak ready mental & physical ya. sedih dengar 🥲 anak anak tk berdosa ya

Lantaran video tular itu, seorang pengguna Facebook Shira Ira telah berkongsi situasi sebenar yang dialami oleh wanita tersebut dimana dipercayai mengalami tekanan. Menurutnya, wanita itu telah dihalau oleh ibu mentuanya dan suaminya pula dipenjara disebabkan kes dadah.

Tambahnya, dua kanak-kanak yang dibawanya merupakan anak bersama bekas suami yang terdahulu dan ibu mentuanya sama sekali tidak suka akan anak-anaknya.

Difahamkan, wanita berkenaan telah dibawa ke Jabatan Kebajikan Masyarakat (JKM) sebelum diberikan sedikit bantuan yang secara tidak langsung dapat meringankan bebannya.

Kini, wanita tersebut telah mendapat kerja di sebuah kedai makan terletak di Chow Kit, Kuala Lumpur dan terdapat individu yang menjaga anaknya. Mengulas lanjut video viral itu, wanita itu berasa malu dan juga mengatakan sangat sayang terhadap anak-anaknya serta yang berlaku itu disebabkan tekanan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Tidak Setuju Dengan Kenyataan CEO, Pengguna Kongsi Sebab Mengapa Mereka ‘Malas’ Naik KTM

Menderita Terkena Sihir, Ustaz Kazim Dedah Enam Individu Sudah Bersemuka Dan Meminta Maaf


Dihantui Ketakutan, Rakyat Singapura Mula Lakukan ‘Panic Buying’ Hadapi Coronavirus

Selepas mencatat lebih 30 kes positif Coronavirus pada semalam, kerajaan Singapura bertindak mengumumkan Amaran Kedudukan Sistem Tindak Balas Perebakan Penyakit (DORSCON) di negara mereka dinaikkan ke peringkat jingga (Orange).

Menurut infografik yang disediakan Kementerian Kesihatan Singapura, tahap jingga adalah merupakan tahap ketiga berbahaya dengan penyakit yang sedang merebak ketika ini boleh tersebar melalui manusia ke manusia di negara itu.

Pengumuman itu juga dilaporkan dibuat selepas beberapa kes yang dikesan di republik itu baru-baru ini tidak melibatkan mereka yang pernah melawati China.

Perubahan ke peringkat jingga itu sekaligus menimbulkan kegusaran dalam kalangan rakyat Kota Singa sejak ia diumumkan semalam.

Manakan tidak, rakyat mereka yang khuatir dengan situasi itu telah menyerbu pasar raya di negara itu bagi mendapatkan bekalan sebelum keadaan bertambah parah.

Melalui perkongsian yang dibuat di media sosial, orang ramai dilihat berpusu-pusu menyerang barang-barang keperluan harian untuk dijadikan bekalan dek kerana risau keadaan akan bertambah teruk.

not sure if everyone’s seen the tuas n bishan ntuc situation but its like the apocalypse here everyone’s stocking up supplies :-) pic.twitter.com/cZ0iqcTEsM

— flynn⁷ 💜3💜 EG㋡ (@kookiepd) February 7, 2020

Selain menggambarkan keadaan itu tidak ubah seperti bakal berlakunya apocalypse, mereka juga memaklumkan barangan keperluan harian seperti makanan dan tisu tandas sudah hampir kehabisan stok.

Panic buying in Singapore. Long check out queue, no more toilet rolls (why toilet rolls?), almost empty shelves of rice and empty shopping trolley bay. Necessary? pic.twitter.com/KHEpWlNe5G

— Joe Phua (@joecsphua) February 7, 2020

DORSCON level in Singapore went up to orange today. People are panic-buying groceries as if we're going to war. Rice, instant noodles, toilet paper, and for some reason pasta sauce and spices are being snatched up. I can't even enter the canned food aisle because it's too crowded pic.twitter.com/YXnG3NOY08

— Ruby Hearts⁷ (@RubyNXT) February 7, 2020

Bagaimanapun, untuk mengelakkan keadaan panic buying dalam kalangan rakyat mereka bertambah, pihak kerajaan dan pengurusan pasar raya hari ini tampil memberi penjelasan bahawa bekalan makanan untuk negara itu sebenarnya masih mencukupi untuk mereka semua

Menteri Perdagangan dan Industri, Chan Chun Sing dalam satu kenyataannya di Facebook berpesan agar rakyat mereka tidak panik dengan pengumuman

Malah pihaknya juga berkata kerajaan mempunyai stok simpanan kebangsaan seandainya perkara lebih teruk berlaku.

Risau melihat trend panic buying itu merebak ke hampir seluruh negara, pihak pasar raya FairPrice juga menggesa agar rakyat negara tersebut bertenang dalam menghadapi situasi berkenaan seperti dilaporkan Straits Times.

Bagaimana pula pendapat anda tentang perkara ini jika ia berlaku di negara kita di mana amaran kedua paling berbahaya sudahpun dikeluarkan oleh pihak bertanggungjawab.

Adakah kita juga akan melakukan panic buying seperti rakyat di Singapura ataupun kekal bertenang dan mengikut segala saranan yang diberikan pihak kerajaan?

Walaupun pakar-pakar perubatan seluruh dunia masih berusaha untuk mencari jalan bagi menghapuskan wabak Coronavirus ini, berbeza pula dengan golongan para agamawan di Indonesia yang percaya ia mampu diubati dengan Ruqyah.

Klik pautan di bawah untuk membaca perkongsian kami sebelum ini.

Agamawan Indonesia Percaya Ruqyah Mampu Sembuhkan Pesakit Coronavirus

Dijangkiti Coronavirus Selepas 30 Jam Kelahiran, Bayi Ini Cetus Misteri Dalam Kalangan Saintis

Coronavirus Sukar Dikawal, WHO Keluarkan Amaran Kecemasan Peringkat Antarabangsa


Dihantui ‘Raksasa’ Halimunan, Karya Seram Penuh Twist Dalam The Invisible Man

Peminat filem seram klasik pastinya tidak akan terlepas menonton filem The Invisible Man. Untuk pengetahuan anda, filem The Invisible Man ini adalah karya reboot The Invisible Man pada tahun 1993.

Sedikit sinopsis filem The Invisible Man adalah ia sebuah filem mengisahkan tentang seorang wanita, Cecilia (Elisabeth Moss) yang trauma disebabkan sering didera oleh teman lelakinya Adrian (Oliver jackson) sepanjang hubungan mereka.

Disebabkan tidak tahan, Cecilia berjaya melarikan diri dari rumah mewah milik teman lelakinya tetapi dua minggu kemudian, Cecilia menerima berita mengejut bahawa Adrian telah membunuh diri dan segala harta milik teman lelakinya itu menjadi miliknya dengan bantuan guaman adik kepada Adrian.

Akan tetapi, kehidupan Cecilia seperti diperhatikan dan beliau terasa ada sesuatu yang aneh disekelilingnya dan mengesyaki bahawa bekas teman lelakinya masih hidup. Untuk ketahui kisah selanjutnya, anda kena tonton sendiri di pawagam.

Kami akan kongsikan beberapa sebab utama anda harus tonton filem ini di pawagam. Jangan risau, tiada sebarang spoiler akan dicampakkan dalam penulisan ini.

Boleh dikatakan filem ini agak ‘slow’ tetapi filem ini menjadi lebih menarik setelah ‘kematian’ Adrian dimana hidup Cecilia diganggu dan diperhatikan oleh sesuatu yang tidak dapat dilihat dengan mata kasar.

Akan tetapi, pihak polis dan juga orang disekeliling Cecilia tidak mempercayainya. Adakah Cecilia dapat menyelamatkan diri dan membuktikan bahawa apa yang dirasa adalah benar atau sebaliknya?

Seperti yang kami katakan pada awal penceritaan memang sedikit lambat namun setiap adegan berjaya diselitkan unsur tegang dan penuh kejutan. Jika anda sudah berasa terkejut pada babak permulaan, anda akan lebih terkejut dengan adegan lain selepas itu kerana terdapat banyak plot twist yang akan buat anda mind blown.

Kita dapat lihat yang flow pengenalan setiap watak digarap dengan baik. Watak Cecilia yang dibawa oleh Elisabeth Moss adalah satu watak yang strong dan berjaya menarik perhatian kami.

Mana tidaknya, perasaan tertekan dan takut yang dialami oleh Cecilia berjaya digambarkan dengan baik dan anda akan dapat lihat keadaan seseorang yang terjebak dengan hubungan tidak sihat bertahun-tahun dalam filem ini.

Jujur kami katakan bahawa kesan bunyi dalam The Invisible Man menjadi antara kekuatan filem ini yang bergenre seram psikologi. Anda akan dapat mendengar kesan bunyi tipikal filem seram di sepanjang filem dan menambahkan elemen jahat walaupun kemurungan. Pasti ia kedengaran tidak selesa untuk sesetengah orang.

Anda yang inginkan menonton filem yang lain dari lain, anda boleh pertimbangkan untuk menonton filem ini. Bukan sahaja anda akan berasa seram tetapi anda juga akan banyak berfikir dan tertanya-tanya sama ada ianya benar atau cuma khayalan.

Akhir kata, pengakhiran filem ini akan menjawab segala persoalan anda dan anda akan berpuas hati dengan pengakhiran filem ini. Kami memberikan rating 7.5/10 bintang untuk filem The Invisible Man ini. Anda yang belum menonton filem ini, bolehlah ke pawagam terdekat untuk menontonnya.

Sementara itu, kami senaraikan beberapa filem yang akan ditayangkan pada tahun ini. Klik pautan di bawah untuk ketahui lebih lanjut.

Selepas 4 Tahun, Filem Sekuel Train To Busan Sah Akan Ditayangkan Tahun Ini

Tayangan Black Widow Dan Fast & Furious 9 Tidak Akan Ditunda Kerana Coronavirus

Tonton Trailer Rasmi The Hunt Yang Penuh Debaran Dan ‘Plot Twist’


Dihantui Rasa Bersalah, Lelaki Ini Terpaksa Berpisah Dengan Selimut Kegemaran Selepas Hampir Sedekad

Tidur dengan bantal busuk dan selimut kegemaran mungkin adalah salah satu perkara yang membuatkan kita berasa lebih selesa dan tidur dengan nyenyak ketika dilamun mimpi di waktu malam.

Terutamanya bagi mereka yang bujang, selimut dan bantal adalah teman setia mereka setiap malam!

Namun begitu, kisah ‘menyayat hati’ lelaki ini yang terpaksa berpisah dengan selimut kegemarannya selepas hampir sedekad bersama pasti mencuit hati sesiapapun yang membacanya.

Bercerita kepada Harian Metro, Ketua Pramugara Malaysian Airlines Berhad, Kamarulzaman Abd Karim berkongsi kisah lucu tersebut di mana kru pesawat menemui sebuah bungkusan yang ditinggalkan salah seorang penumpang mereka.

Bungkusan tersebut ditemui ketika dalam perjalanan menuju ke Lapangan Terbang King Abdul Aziz, Jeddah dari Kuala Lumpur dan mengandungi sehelai selimut dan sekeping nota permohonan maaf daripada penumpang tersebut.

Something sweet happened yesterday on MH156…. KUL-JED Tak semua orang boleh buat mcm ni. Semoga dipermudahkan segala urusan dan pulang dengan umrah yg mambrurah.. Ameen #amalbymalaysiaairlines #amalbymh #malaysiaairlines

A post shared by  Kay Karim (@kay_abdul) on Jan 17, 2020 at 12:28am PST

“Maaf … Saya kurang arif dulu. Saya ambil selimut ini. Sekitar 2011 tak silap. Hari ini, saya pulangkan. Minta maaf dan minta halal selama saya guna ya. Apapun, ini selimut kegemaran saya. Minta maaf sekali lagi MAS.”

Menurut Kamarulzaman, selimut tersebut sebelum ini memang disediakan untuk penumpang menggunakannya di dalam kabin dan akan dicuci untuk digunakan semula dalam penerbangan yang lain.

“Namun, segelintir penumpang mengambilnya mungkin kerana merasakan ia adalah cenderahati dan saya rasa ia berlaku di pesawat lain juga,”katanya.

Kamarulzaman yang sudah berkhidmat dengan MAS sejak 25 tahun lalu bagaimanapun terharu dengan tindakan penumpang misteri yang memulangkan kembali selimut tersebut selepas hampir sedekad.

Walaupun sudah hampir sedekad, tetapi tindakan jujur dan pengorbanan penumpang misteri ini berpisah dengan ‘selimut kegemarannya’ harus dipuji.

Baca bagaimana lelaki ini mendedahkan keretanya berjaya dicuri dalam masa kurang 30 minit walaupun diletakkan di kawasan tempat letak kereta yang mempunyai pengawal di sebuah mall. Klik pautan di bawah untuk baca.

Parking Di ‘Mall’ Belum Tentu Selamat, Lelaki Ini Kongsi Kisah Honda CRV Dicuri Kurang 30 Minit

Selepas Facebook, Tony Fernandes Pilih Untuk Tinggalkan Platform Twitter

Perkampungan Di Austria Ini Bakal Hadkan Pengunjung Selepas Dibanjiri Peminat Frozen


Seorang Lelaki Menceritakan Detik-Detik Cemas Dihanyutkan Arus Banjir Di Kelantan. Scary!

Sekarang musim tengkujuh di Pantai Timur. Gelombangnya amat luar biasa dari tahun-tahun sebelum ini. Hampir semua kawasan dinaiki air samada akibat hujan lebat, pelepasan air dari empangan atau fenomena air pasang laut. Maka, mohon semua orang berhati-hati.

Ini kisah adik kawan saya yang berlaku pada 18 Disember 2014 yang lalu. Pertama kali saya tahu tentang berita ini apabila kakaknya, Aina Jeffrey memuatnaik status untuk mendoakan keselamatan kaum keluarganya dan seluruh rakyat Kelantan dari bencana banjir. Apabila membaca komen, dia menulis tentang adiknya, Wan Yusof yang lemas dihanyutkan arus banjir sewaktu cuba membantu ayahnya menyelamatkan barangan kedai mereka di Rantau Panjang baru-baru ini.

Wan Yusof ialah co-founder ILuvIslam dan Managing Director Monaliza Mastura, kedai barangan komputer dan elektronik terkenal di Kelantan.

Alhamdulillah, dia berjaya diselamatkan dan Wan Yusof telah memuatnaik status ini di Facebook-nya.

Kejadian yang menimpa beliau itu sama tempat dengan kejadian yang dilaporkan di media ini. Dia berada di pokok berhampiran.

Inilah kisah detik cemas beliau, Wan Yusof Wan Jeffrey:

Saya Lemas Dihanyutkan Arus Banjir – Khamis 18 Disember 2014

Sudah hampir 500 meter kami berjalan. Saya berada paling hadapan. Arus agak deras tapi masih boleh diharungi.

Dari jauh saya nampak seorang pakcik sedang berjalan dari arah bertentangan.

“Hmm..boleh maju lagi ni” kata saya dalam hati.

Kali ini arus semakin terasa kencang. Kaki sedikit goyah. Saya merendahkan diri untuk menstabilkan pusat graviti.

“Air kuat lagi ke kat depan ni” saya bertanya kepada pakcik tadi. Kini kami berselisih.

“Air sini jah kuat…depan tu ok je” balas Pakcik itu.

Saya melihat ke depan. Hanya 20 meter sahaja lagi untuk sampai ke tempat yang arus perlahan. Saya menguatkan semangat.

Tapi kaki terasa sedikit goyah. Rasa ingin rebah. Saya memperbetulkan niat. Saya ingin membantu ayah saya. Kalau apa-apa terjadi insyaAllah niat saya betul.

“Undur…jangan datang sini..arus kuat” laung saya pada adik saya.

Saya tergelincir. Saya hanyut di bawa arus.

Tiba-tiba saya terasa ditarik masuk ke dalam lubang. Saya sempat berpaut pada birai lubang berkenaan. Cuba bertahan.

Tarikan makin kuat. Saya semakin lemah. Akhirnya saya biarkan diri saya disedut masuk.

Kini semuanya gelap gelita. Saya tenggelam dalam air.

“Rupanya beginilah saat kematian” saya memberitahu diri sendiri.

Saat itu saya menyediakan diri saya untuk mati. Saya mengucap dua kalimah syahadah.

Entah macam mana saya teringat pernyataan itu. Pelajaran yang dipelajari semasa sekolah rendah. Ketumpatan manusia sepatutnya membenarkan manusia terapung di permukaan air.

Alhamdulillah saya terapung. Segera saya cuba bernafas. Menyedut udara segar.

Tapi tidak lama. Saya kembali tenggelam.

Kepala saya terhantuk sesuatu. Saya tidak hiraukan sangat. Lagipun keadaan sekeliling memang gelap gelita. Saya hanya membiarkan arus membawa saya sambil terus cuba mengapungkan diri.

Saya membuka mata. Tidak nampak jelas apa yang berlaku di sekeliling. Yang pasti saya bukan berada di tempat tadi.

Samar-samar kelihatan seperti ada pokok di hadapan. Saya mengangkat tangan cuba berpaut pada dahan.

Alhamdulillah pautan mengena. Saya menarik diri rapat ke batang pokok, cuba untuk memanjat ke atas dahan.

“Rileks…fokus..ada sikit lagi tenaga yang belum digunakan” saya memberikan kata peransang kepada diri sendiri.

Saya dengar nama saya dipanggil. Tetapi saya biarkan dahulu panggilan itu tidak terjawab. Saya cuba memfokuskan diri untuk memanjat pokok. Jika tidak, saya akan dihanyutkan air.

Alhamdulillah berjaya. Segera saya berpaut pada dahan-dahan di atas. Mencari dahan yang paling kuat untuk saya duduk berlindung.

“Ada orang ke tu…” saya dengar suara memanggil.

Samar-samar kelihatan ada dua kelibat sedang berenang ke arah saya.

“Aku pergi panggil bomba, kamu tinggal sini” beritahu salah seorang pemuda kepada kawannya.

Saya terus memeluk dahan pokok. Memang terasa sangat lemah. Saya cuba meletakkan diri di tempat paling bercabang dengan harapan sekiranya saya terjatuh saya akan tergantung pada dahan-dahan yang berbaki.

“Bomba on the way dah ni…” satu jeritan dari luar kedengaran.

“Mana bomba ni..kata dah on the way…” pemuda yang dikenali dengan nama Mi tadi bertanya.

“Kamu boleh tinggal sini? Saya pergi depan sekejap” Mi bertanya.

Mi lantas terjun dan cuba berenang ke depan. Tiba-tiba dia kembali berpaut pada dahan pokok.

“Tak boleh pergi depan..arus kuat sangat…kalau lawan 5 minit sahaja boleh tahan” beritahu Mi.

Kami terus menanti Bomba tiba. Sekali sekala terdengar bunyi bot menghampiri tapi tunggu punya tunggu tidak kunjung tiba.

Saya sudah kembali bertenaga. Namun untuk berenang tidak sama sekali. Saya melihat tangan saya. Ada sedikit calar. Kepala masih terasa pening akibat hantukan tadi.

“Saya pergi ke sana sekejap..ada rumah orang” Mi memberitahu.

Dia terus melompat ke dalam air banjir dan berenang menuju ke arah rumah itu. Saya hanya memerhatikan dari atas pokok.

Kini saya berseorangan. Fikiran saya terkenangkan peristiwa tadi. Memang saya tidak sangka masih berpeluang untuk hidup lagi. Kuasa Allah yang maha tinggi.

“Pastinya ada sebab dan tujuan mengapa Allah membenarkan saya masih hidup…”

Saya bermuhasabah seorang diri sambil terus menanti.

Dari jauh kelihatan semacam ada sebuah sampan sedang menuju ke arah saya. Saya tidak kenal pendayung sampan berkenaan. Tapi itu sudah tidak penting bagi saya.

Saya segera turun untuk menaiki sampan. Saya dibawa ke rumah yang terletak bedekatan dengan tempat saya berlindung.

Nama pakcik yang menyelamatkan saya adalah Pakcik Roni. Pakcik Roni sekeluarga tidak sempat berpindah. Mereka tidak menjangka air akan naik secepat ini. Menurut Pakcik Roni, sejak rumah dia dibina 4 tahun lepas, belum pernah air melepasi naik melepasi anak tangga rumah beliau. Rumahnya sudah dibina 10 kaki tinggi dari daratan. Dan hari ini, hanya tinggal sejengkal sahaja lagi untuk air masuk ke dalam rumah beliau.

“Ambil baju beri pada Abang ni..” beritahu Pakcik Roni kepada anaknya.

Saya dapat lihat Mi juga sudah berada di rimah Pakcik Roni. Rupanya Mi berenang ke rumah Pakcik Roni dan memberitahu cerita saya.

Pakcik Roni tidak mempunyai telefon. Cuma kebetulannya ada cucu beliau yang tumpang bermalam di rumah beliau membawa telefon bersama. Saya meminjam telefon cucu beliau untuk memberitahu keluarga yang saya selamat dan kini sedang menanti pasukan Bomba.

Kami mempersiapkan diri untuk berpindah. Keluarga Pakcik Roni juga akan dipindahkan kerana situasi air masih lagi tidak menentu. Ditambah lagi dengan bekalan elektrik yang sudah terputus sejak semalam.

Alhamdulillah jam 1900 akhirnya saya berada di daratan. Ayah dan adik saya sudah menunggu.

Banjir 2014 ini adalah antara yang terburuk dalam sejarah Kelantan. Meskipun Rantau Panjang adalah satu kawasan yang sering dinaiki air, tetapi kenaikan air kali ini adalah diluar jangka.

Air mula masuk seawal jam 1100 malam (pasca perlawanan akhir Malaysia-Thailand) dan pada jam 400 pagi air sudah memenuhi semua tempat.

Banyak harta benda penduduk rosak teruk. Ramai penduduk dipindahkan ke tempat yang lebih selamat. Setakat jam 1900 tidak ada kehilangan nyawa.

Ini baru di Rantau Panjang, kini banjir sedang melanda Gua Musang, Kuala Krai. Banyak jalan perhubungan sudah putus. Ramalan cuaca meramalkan keadaan mungkin akan bertambah buruk disebabkan hujan lebat yang berterusan. Mangsa banjir ada yang sudah dipindahkan dan ada yang masih menanti bantuan.

Kisah saya adalah antara kisah insan yang bertuah kerana diberi peluang untuk terus hidup. Pastinya ada tugas yang belum selesai yang perlu saya tunaikan yang insyaAllah akan saya usahakan.

Saya ingin menyeru dan mengajak anda semua untuk bersama-sama membantu meringankan bebanan mangsa banjir Kelantan 2014. Sumbangan anda amat-amat diperlukan. Kecil atau besar tidak menjadi ukuran. Asalkan kita saling bantu membantu.

Sewaktu saya terselamat, saya berniat untuk membuat satu kempen Online melancarkan Tabung Banjir Kelantan 2014.

Tabung ini akan disalurkan kepada mangsa-mangsa banjir. Tabung ini dimiliki oleh Persatuan Perubatan Ibnu Sina, sebuah NGO yang aktif memberikan khdimat masyarakat.

Jika anda ingin menyumbang, hulurkan bantuan anda menerusi saluran berikut:

Tabung Banjir Papisma
Nama Bank: Bank Islam Malaysia Berhad
Nama Akaun: TETUAN PAPISMA KELANTAN
Nombor Akaun: 03018010152059

Untuk pertanyaan lanjut, SMS/Whatsapp Dr Su:012 9555842

p/s: Boleh tak anda tolong SHARE status ini supaya lebih ramai yang berpeluang menyumbang membantu mangsa-mangsa banjir

Kongsikan artikel ini dengan family & friends anda dan LIKE Facebook The Vocket disini.


27 Idea Kekemasan Dobi Di Rumah Ini Pasti Buat Anda Teruja

Pernahkah anda impikan sebuah dobi? Bukan komersil tetapi untuk kegunaan seisi keluarga di rumah.

Kami mahu mengajak anda melihat kekemasan dobi di rumah yang kebiasaannya boleh dilihat di rumah-rumah orang Eropah. Disebabkan itu juga di dalam gambar-gambar di bawah ini akan kelihatan 2 buah mesin iaitu pertama, yang kita sudah biasa guna iaitu mesin basuh dan kedua, kita tahu tetapi jarang ada di rumah bagi masyarakat kita kecuali bagi mereka yang berduit iaitu mesin pengering.

Buat pengetahuan anda, kos untuk menggunakan mesin pengering seaktif mesin basuh adalah sangat mahal kerana ia menggunakan banyak elektrik untuk beroperasi. Maka, ada sesetengah orang menggunakannya ketika musim sejuk sahaja kerana pada ketika itu pakaian lambat kering. Ia juga mudah rosak jika salah pulas pemasa (timer) mesin pengering. Kebiasaannya dobi di rumah menggunakan ruang atau bilik bersebelahan dengan dapur.


Diharamkan Untuk Jual, ‘Reseller’ Akur Derma Stok Sanitizer Sebanyak 17,700

Niat lelaki ini untuk kaut keuntungan dengan penjualan sanitizer pada harga lebih tinggi tidak kesampaian apabila beliau mendermakan sebahagian daripada 17,700 botol sanitizer yang dibelinya selepas pihak berkuasa bakal membuka siasatan terhadap beliau kerana pencatutan harga.

Matt Colvin merupakan seorang penjual di laman Amazon yang berasal dari Tennessee, Amerika Syarikat. Sebelum panik coronavirus bermula di Amerika Syarikat, Matt dan abangnya, Noah memborong habis kesemua sanitizer di farmasi, pasaraya dan kedai runcit untuk menyimpan stok supaya beliau dapat menjualnya pada harga lebih tinggi dalam talian.

Matt dilaporkan menjual kembali harga barangan mereka setinggi USD70 (~RM305) di eBay. Walaupun dengan harga tinggi, mereka tetap berjaya menjual sekitar 300 botol hand sanitizer.

The thing I find most astonishing about this man hoarding 17700 hand sanitizers so he could resell them at violent prices is that he thought it was a good idea to go to the paper tell his woe story once Amazon & EBAY put a stop on the disaster profiteering https://t.co/ADyx6lVwbR

Namun, beliau berdepan masalah apabila laman Amazon dan eBay  kemudiannya mengenakan sekatan untuk sebarang jualan sanitzer dan face mask pada harga mengarut dan lebih tinggi. Jadi, Matt berdepan stok 17,700 sanitizer di stor rumahnya tanpa ada medium untuk menjual stoknya.

Kisah beliau kemudiannya mendapat perhatian New York Times yang kemudiannya menulis artikel khas untuk beliau pada 14 Mac 2020 yang lalu. Ketika artikel berkenaan keluar, Matt menerima kecaman ramai terutamanya daripada penduduk setempat yang menuduh beliau seorang yang selfish  dan opportunist kerana mengambil kesempatan di kala keadaan krisis ini.

Beliau bagaimanapun berasa ‘kesal’ terhadap tindakannya yang membeli habis kesemua stok sanitizer dan tidak sedar betapa bahayanya coronavirus ini. “Saya sudah menjalankan bisnes ini lebih 10 tahun. Mesti akan ada barangan yang ‘panas’ setiap masa. Biasanya apabila saya membelinya, produk berkenaan akan muncul semula di rak kedai. Tetapi tidak bagi produk sanitizer ini,” kata Matt.

This man bought 17700 bottles of hand sanitizers in hopes to profit from reselling, and now he's got nowhere to resell them.

Don't be this man. Don't be scalpers.https://t.co/gdjT8lomta

— Brendon (@BrendonIrwan) March 15, 2020

JUST IN: Office of @TNattygen says the stockpiled medical goods were taken to a local church where they’ll be spread throughout the community & a portion of the sanitizer will go to KY where the brothers cleared shelves. Colvin says he was willing to donate. @WRCB https://t.co/sI8IIiZM87 pic.twitter.com/T5Vhqtevke

— Hunter Hoagland (@HunterHoagland) March 15, 2020

Beliau turut menerima kecaman daripada pelbagai pihak menerusi telefon pintarnya dan ruangan mesej di sosial media. Beliau turut menerima ugutan bunuh terhadap beliau dan keluarganya.

Kini Matt berdepan satu lagi masalah apabila beliau berdepan siasatan polis kerana kes pencatutan harga. Pihak berkuasa Tennessee memandang serius tersebut kerana perkara seperti ini tidak sepatutnya berlaku dan semua berhak membeli produk kesihatan pada harga pasaran, bukannya resell.

Ini beberapa artikel lain berkaitan coronavirus. Baca lagi pada pautan di bawah.

Ini Jawapan Tenang Doktor Selepas Diperli Lebih Takutkan COVID-19 Berbanding Allah

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Jangan Panik, Ini Penjelasan Kenapa Belum Tiba Masa Untuk #MalaysiaLockdown


Dihidang Bersama Sos Coklat, Dua Menu Istimewa Burger King Ini Sedang ‘Hit’ Di Malaysia

Burger King telah memperkenalkan dua menu baharu iaitu Chocolate Melt Beefacon dan Chocolate Melt Chick’N Crisp pada Jumaat yang lalu. Bagi peminat Burger King dan coklat, ini pastinya menu yang anda tidak mahu terlepas untuk dicuba.

Dua burger pilihan ramai Beefacon dan Chick’N Crisp dihidangkan bersama cairan coklat yang akan membuatkan anda seperti makan waffle. Difahamkan, burger edisi terhad ini sudah mula terjual di kesemua cawangan Burger King di Malaysia.

Menjengah ke sosial media, rata-rata netizen yang sudah mencubanya memberikan reaksi positif dan mengatakan gabungan rasa burger dan cairan coklat ini tidak muak.

Malah, ramai yang mengesyorkan agar penggemar coklat akan mencuba menu istimewa ini. Bukan itu sahaja, para netizen turut mengatakan bahawa menu ini sedap walaupun pada mulanya berasa pelik.

Wehh dah mcm makan waffle 😂👍🏻 Tapi aku rasa kalau BK guna dark chocolate mcm Coffee Bean lagi ngam !! pic.twitter.com/KNDJ5goF5U

Cuba Chocolate melt beefacon burger king dah macam makan kek coklat kena letak cili sos banyak baru boleh lawan manis coklat pic.twitter.com/GHG4cZwfLb

cut lagi 1 sebab lagi 2 3 bite nak habis tiba tiba muak haagahagagagahahah pic.twitter.com/3z56SlQtRV

Was scrolling through grab cari idea nak makan, and i saw this chocolate melt beefacon burger king. Sedap bodo, weird combo but goes well hahahahaha pic.twitter.com/RqBTut0ZU9

Malah, ramai juga yang sepertinya tidak sabar mahu mencuba menu ini. Tunggu apa lagi? Dapatkan segera dua menu istimewa ini kerana ia tersedia dalam tempoh terhad sahaja.

Sementara itu, kami kongsikan beberapa artikel berkaitan Burger King pada pautan di bawah ini.

Terima Sambutan Hangat Sehingga ‘Sold Out’, Burger King Kembalikan Hershey’s Sundae Pie

Burger King Perkenalkan Menu ‘Mozarella King’ Khas Buat Penggemar Keju Mulai Hari Ini


Diinspirasikan Dari Karakter ‘Superhero’, Helikopter Neymar Bernilai Lebih RM60 Juta Jadi Tumpuan Ramai

Sehari dua ini helikopter telah menjadi topik bualan orang ramai bukan sahaja di Malaysia, bahkan kenderaan udara tersebut turut menjadi berita sensasi di seluruh dunia.

Terbaharu, bintang bola sepak pasukan Paris Saint-Germain, Neymar Jr telah berkongsi satu gambar di mana beliau sedang duduk di hadapan sebuah helikopter yang diletakkan pada laman rumah mewahnya di Rio de Janeiro.

Dalam masa kurang 24 jam, hantaran tersebut telah mendapat lebih 5 juta likes dari pengikut Instagram serta komen-komen dari sahabat beliau yang hanya mempunyai tanda bluetick dari Instagram.

Menurut sebuah portal sukan As.com, Neymar telah membelanjakan kira-kira €13 juta (RM64 juta) untuk memiliki helikopter model Airbus Mercedes H-145 berwarna hitam dan mempunyai huruf ‘njr’ (ringkasan kepada Neymar Jr) pada ekor helikopter tersebut.

Tambah portal sukan tersebut, Neymar memilih warna hitam sepenuhnya hasil inspirasi dari salah satu adiwira kegemarannya yang berasal dari bandar Gotham iaitu Batman.

A post shared by Thieres Paim | Tatuador (@thierespaimtattoo)

Pada tahun 2019, Neymar telah dirakam menggunakan helikopter tersebut untuk pergi ke tapak latihan sempena Copa América bersama-sama rakan sepasukan yang lain, Thiago Silva dan Dani Alves.

Difahamkan helikopter tersebut boleh memuatkan 10 orang penumpang pada satu-satu masa. Ia direka khas untuk kegunaan orang awam dan perkhidmatan perubatan serta aktiviti menyelamat.

Sementara di Malaysia pula, sebuah helikopter hanya digunakan untuk mengambil 36 bungkus ‘nasi ganja’. Klik pautan di bawah untuk baca lebih lanjut.

Tidak Guna Jalan Darat, Pembeli Hantar Helikopter Ambil 36 Bungkus ‘Nasi Ganja’ Di Ipoh

RM30,000 Sehala Orang Kelantan Paling Ramai Sewa Helikopter Balik Raya